Adolygiad S4C – argymell bod arian cyhoeddus y Sianel yn dod trwy’r BBC – Golwg360\nDim arian ychwanegol, ond Llywodraeth Prydain yn addo £6.72m y flwyddyn tan 2020\nAr ôl cryn dipyn o oedi, mae’r adolygiad annibynnol i ddyfodol S4C, dan gadeirydddiaeth Euryn Ogwen Williams, wedi’i gyhoeddi.\nDoes dim sôn am gynnydd i gyllideb S4C – er bod rhai yn y diwydiant wedi bod yn galw am hynny – ond mae cyn gyfarwyddwr rhaglenni’r sianel yn argymell y dylai arian cyhoeddus S4C gael ei ddarparu’n llwyr drwy gyfrwng ffi’r drwydded o 2022/23 ymlaen.\nByddai hynny’n golygu bod holl benderfyniadau cyllido’r sianel yn y dyfodol yn cael eu gwneud fel rhan o setliad cyllid ffi trwydded y BBC.\nMae Llywodraeth y Deyrnas Unedig wedi ymrwymo i gynnal y cyllid blynyddol cyfredol o £6.72m tan 2020.\nMae pwyslais mawr ar ddyfodol digidol y sianel yn yr adolygiad, gyda’r cadeirydd yn argymell newid cylch gwaith y sianel genedlaethol i adlewyrchu’r symudiad tuag at fwy o gynnwys digidol.\nDŵr oer dros ddatganoli\nMae’r adroddiad hefyd yn taflu dŵr oer dros y syniad o ddatganoli darlledu i Gymru, er gwaethaf ymgyrch ar ympryd wythnos o hyd, Elfed Wyn Jones, o Gymdeithas yr Iaith.\n“Awgrymodd lleiafrif bychan o gyfranwyr i’r adolygiad y dylid datganoli’r cyfrifoldeb dros S4C i Lywodraeth Cymru,” meddai.\n“Mae safbwynt llywodraeth y Deyrnas Unedig yn glir, sef bod darlledu yn fater a gedwir yn ôl, a bydd yn parhau i gael ei reoleiddio ar lefel y Deyrnas Unedig.\n“Dyma’r ymagwedd gywir. Yn fy marn i, mae’r galw am ddatganoli cyfrifoldeb dros S4C yn tynnu sylw oddi ar y blaenoriaethau strategol hanfodol y dylai S4C ganolbwyntio arnynt, nid yn unig i wasanaethu cynulleidfaoedd yng Nghymru, ond cynulleidfaoedd Cymraeg yn y Deyrnas Unedig a thramor.”\nYmateb Ysgrifennydd Cymru\nEr bod y Llywodraeth wedi addo cynnal cyllid S4C tan 2020, does dim sôn am arian wedi hynny. Mi ofynnodd golwg360 a fydd yna doriadau pellach felly i’r sianel mewn dwy flynedd.\n“Dw i ddim yn gweld bod hwnna’n unrhyw bolisi o gwbwl,” meddai Alun Cairns, Ysgrifennydd Cymru. “Yn y lle cyntaf, mi oedd yna gynllun gwreiddiol bod arian S4C yn cael ei dorri lan tuag ag 2020.\n“Felly rydyn ni wedi addo y bydd S4C yn cael yr un arian tuag at 2020. Yn amlwg, byddwn ni’n trafod wedyn gyda Ofcom a’r BBC, y setliad ariannol ar ôl hynny ond dw i’n gweld bod yna gyfle i S4C elwa allan o hwn.\n“Mi fydd hwn yn rhoi setliad ariannol dros degawd yn gwmws fel mae’r BBC yn cael allan o drwydded y gwylwyr.\n“Mae hwn yn dod â S4C i’r un statws â’r BBC, yn rhoi annibyniaeth i’r BBC achos bydd mecanwaith lle mae S4C yn cael yr arian yn awtomatig.\n“Mae hwn yn rhoi yr un fath o setliad hirdymor ag fel sydd gan y BBC nawr.”\n“Mae yna wastad her y tu fewn i’r Llywodraeth a’r BBC i drafod ariannu S4C ym mhob cyllideb ond y gwirionedd yw mae hwn yn rhoi setliad hirdymor i S4C gyda chyfleoedd newydd.”\nMae argymhellion yr adolygiad i gyd wedi cael eu derbyn gan Lywodraeth Prydain. Dyma nhw yn eu cyfanrwydd:\nDylai’r llywodraeth ddiweddaru cylch gwaith gwasanaethau cyhoeddus S4C i gynnwys gwasanaethau digidol ac ar-lein a chael gwared ar gyfyngiadau darlledu daearyddol cyfredol. Bydd hyn yn galluogi S4C i ehangu ei gyrhaeddiad a chynnig ei gynnwys ar amrywiaeth o lwyfannau newydd yn y Deyrnas Unedig a thu hwnt.\nDylai S4C sefydlu hwb digidol mewnol i ddatblygu a gwella ôl troed digidol S4C a bod yn sail i glwstwr digidol Cymraeg.\nDylai S4C sefydlu partneriaeth iaith gyda Llywodraeth Cymru ac eraill er mwyn helpu i gyflawni ymrwymiad Llywodraeth Cymru i gyrraedd 1 miliwn o siaradwyr Cymraeg erbyn 2050.\nDylai arian cyhoeddus S4C gael ei ddarparu’n llwyr drwy gyfrwng ffi’r drwydded o 2022/23 ymlaen, gyda’r holl benderfyniadau cyllido yn y dyfodol yn cael eu gwneud fel rhan o setliad cyllid ffi trwydded y BBC.\nDylai’r llywodraeth ystyried diwygio’r gofynion cymeradwyo cyfredol i roi mwy o ryddid i S4C i fuddsoddi a chreu refeniw masnachol.\nDylid newid Awdurdod S4C am fwrdd unedol newydd sy’n cynnwys cyfarwyddwyr gweithredol ac anweithredol.\nDylai’r llywodraeth ystyried a yw trefniadau archwilio ariannol cyfredol S4C yn addas, gan gynnwys a fyddai’n briodol penodi Rheolwr ac Archwilydd Cyffredinol fel archwilydd allanol S4C.\n£59m i gefnogi’r celfyddydau yng Nghymru\nLlywodraeth Prydain wedi cyhoeddi pecyn cymorth gwerth £1.57 biliwn\nLlyfrau ysgafn yn Gymraeg yn “bwysig” medd bos comedi Radio 4\nMae’r Cicio’r Bar gan Sioned Wiliam yn darlunio bywyd myfyriwr yn Aberystwyth ddechrau’r 1980au...\nLlacio’r cyfyngiadau teithio – annog pobl i ymddwyn yn “ddiogel”


Beth ydych chi'n ei wneud?\nBeth yw'ch cefndir?\nPa nodweddion sydd eu hangen i fod yn llwyddiannus yn eich swydd chi?\nPa swyddi eraill allech chi ei wneud gan ddefnyddio'r sgiliau o'r swydd hon?\nPa newidiadau fydd yn y dyfodol?\nBeth yw heriau mwyaf eich swydd?\nOes nifer o gyfleoedd i fynd i mewn i'r yrfa hon?\nBeth ydych chi'n ei hoffi am eich swydd?\nBeth nad ydych chi'n ei hoffi am eich swydd?\nPa gyngor fyddwch chi'n ei rhoi i rywun sydd â diddordeb yn eich gyrfa chi?\nAstudiaeth Achos: Plastrwr - Brendan\nRwy'n berchen ar fusnes plastro a fi sy'n rhedeg y busnes. Rwyf wedi bod yn gwneud y gwaith ers dros 20 mlynedd, ond nid yw hynny'n golygu fy mod i'n eistedd mewn swyddfa drwy'r dydd. Rwy'n dal i daenu plastr â llaw, gan weithio dan do ac yn yr awyr agored.\nAstudiais gyfrifyddu yn y coleg, ond rwyf wedi bod yn plastro ers pan oeddwn yn ddeg oed. Roedd fy nhad yn blastrwr, ac roeddwn i'n arfer ei helpu'n rhan amser yn ystod y gwyliau. Mae rhywbeth a ddechreuodd fel ychydig o hwyl dros y gwyliau wedi datblygu'n fusnes.\nMae'n rhaid i chi fwynhau gweithio. Mae'n waith anodd a brwnt sy'n gofyn am lawer o ymdrech corfforol.\nMae'n rhaid i chi rhoi llawer o sylw i fanylion hefyd. Rydych yn treulio llawer o amser yn adnewyddu'r plastr mewn hen dai; mae'n rhaid i chi wneud yn siwr eich bod yn gosod y plastr newydd yn iawn heb amharu ar gymeriad yr adeilad.\nGallech chi symud ymlaen i ymwneud ag unrhyw grefft bron iawn, er enghraifft teilsio. Wrth gwrs, bydd angen i chi gael rhywfaint o hyfforddiant ychwanegol i wneud swyddi eraill. Dim ond y wybodaeth sylfaenol fydd gennych.\nMae'r deunyddiau rydym yn eu defnyddio heddiw eisoes yn llawer gwell na'r hen ddeunyddiau.\nGwaith adnewyddu yw'r gwaith anoddaf, heb os. Rydych yn ceisio efelychu'r ffordd y cafodd adeiladau eu dylunio a'u hadeiladu tua chanrif yn ôl, ac nid yw hynny bob amser yn hawdd.\nMae'n rhaid cael hyfforddiant da er mwyn llwyddo. Felly, cysylltwch â'ch coleg lleol i gael gwybod am gyfleoedd hyfforddi yn eich ardal leol.\nRwy'n hoffi'r cyfle i wneud gwaith corfforol. Rydych yn gwneud ymarfer corff drwy'r dydd: yn gweithio eich coesau, eich breichiau a'ch cefn.\nRwy'n hoffi cwrdd â llawer o bobl hefyd. Rydych yn gweithio ochr yn ochr â thrydanwyr, peintwyr ac ati, a phan fyddwch yn mynd i safle adeiladu newydd, yn aml byddwch yn cwrdd â grwp hollol newydd o bobl.\nRwy'n rhedeg fy musnes fy hun, felly fy nghas bethau yw'r holl waith papur a'r holl bethau sydd i'w gwneud y tu allan i oriau gwaith arferol.\nFy mhrif gyngor i unrhyw un sydd â diddordeb mewn gwaith plastro fyddai dechrau arni drwy gael swydd yn ystod yr haf - yn helpu plastrwr neu'n gweithio i blastrwr - a dechrau cael profiad fel hynny. Yna, byddwch fwy neu lai yn gwybod beth sydd o'ch blaen ar hyd yr yrfa hon.\n6:30 yb - 7:00 yb\nLlwytho'r fan yn barod ar gyfer gwaith y dydd.\n7:00 yb - 8:00 yb\nGyrru i'r safle gwaith.\n8:00 yb - 8:30 yb\nCyrraedd y safle gwaith; gorchuddio'r ardal waith â llieiniau; mynd i ôl pethau o'r fan; paratoi'r ardal waith.\n8:30 yb - 12:00 yh\nPlastro'r waliau ar dy sy'n cael ei adnewyddu; defnyddio trywel a thaenwr i wasgaru'r plastr yn llyfn ar y waliau a'r nenfwd; dringo ysgol er mwyn taenu'r tair haen o blastr.\n12:00 yh - 1:00 yh\n1:00 yh - 2:00 yh\nGorffen gwneud gwaith plastro dan do; sefyll ar ysgol a thaenu haenau o blastr ar y waliau a'r nenfwd gan ddefyddio symudiadau mawr llyfn.\n2:00 yh - 4:00 yh\nMynd allan i'r awyr agored i wneud ychydig o waith sment ar du allan y ty; sefyll ar ysgol; taenu'r sment; creu gorffeniad llyfn ar ochr allanol y ty.\n4:00 yh - 4:30 yh\nGlanhau'r ardaloedd gwaith dan do ac yn yr awyr agored.


Torri tir newydd - BBC Cymru Fyw\nFfynhonnell y llun, Ochr1/Antenna\nY Niwl yw'r grŵp Cymraeg cynta' i ddefnyddio'r wefan i godi arian\nMae band o Gymru'n torri tir newydd trwy ddefnyddio gwefan i godi arian o flaen llaw er mwyn recordio eu halbwm nesa'.\nMae'r Niwl newydd lansio tudalen ar wefan PledgeMusic, ac yn gofyn i bobl addo arian yn gyfnewid am nwyddau fel cryno ddisgiau, recordiau finyl neu grysau T.\nMae'r grŵp offerynnol ymhlith y cynta' o artistiaid Cymraeg i ddefnyddio'r safle, ac maent yn dweud eu bod wedi cael ymateb cadarnhaol i'r arbrawf hyd yma.\nY syniad yw bod artistiaid yn cynnig gwahanol becynnau - yn amrywio o'r pris rhataf am lawrlwytho'r albwm, i becynnau drytach fel gigs arbennig.\nCyn sefydlu'r dudalen, mae'r artistiaid yn gorfod cytuno ar darged ariannol gyda pherchnogion y safle. Os nad ydyn nhw'n cyrraedd y targed hwnnw, dyw'r arian sydd eisoes wedi'i gynnig gan y cyhoedd ddim yn cael ei gymryd.\nOnd os ydyn nhw'n llwyddiannus, mae'r wefan yn cymryd 15% o'r arian sydd wedi'i gasglu.\nUn o aelodau'r Niwl, Alun Evans (Alun Tan Lan) fu'n esbonio pam eu bod wedi dewis y ffordd yma o geisio codi arian:\n"Odda ni'n meddwl ei fod o'n ffordd hawdd o sortio petha' allan - mae'n ffordd o ariannu'r peth sy'n golygu bod pawb yn cael rhywbeth hefyd, er enghraifft, albwm neu grys T - dydy o ddim jyst yn fater o roi rhodd. Mae mor syml â hynny, mae pobl yn talu am y stwff cyn bod nhw'n ei gael.\n"Mi wnaethon ni sbio ar faint oedd o gyd yn mynd i gostio - o ran recordio, printio CDs a records, y gwaith arlunio a chrysau T, fideos a hyrwyddo, ac wedyn talu cwmni PR, sy'n gost erchyll!\n"Ond mae'r PR yn bwysig - trwy hynny gawson ni Albwm yr Wythnos yn y Sunday Times yn 2011, 'nath arwain at rywun oedd yn gweithio i raglen Football Focus yn clywed un o'n caneuon ni ac yn ei ddefnyddio ar gyfer y rhaglen. Felly mae gwerth cael y stwff allan i gymaint o bobl â phosib.\n"Dydan ni ddim yn mynd i gael unrhyw bres i ni'n hunain allan o'r peth, jyst costau.\nOnd pa mor hyderus ydyn nhw o gyrraedd y targed?\n"Dwi ddim yn gwybod i ddweud y gwir! Yn eitha' hyderus dwi'n meddwl, ond mae'n mynd i olygu lot o waith hyrwyddo. Mae'n ddigon hawdd gwneud y peth i ddechrau, ond cadw'r peth i fynd sy'n bwysig.\n"'Odda ni wedi llwyddo i godi 10% o'r targed dim ond ar ôl pump diwrnod, ond mae'n para am 90 diwrnod. Os nad ydan ni'n cyrraedd y targed erbyn hynny, fydd o ddim yn gweithio.\n"Mae pethau fel Twitter yn help mawr - mae'n ffordd o gael pethau allan yn syth. 'Da ni wedi cael pobl o Awstralia, America, Hwngari a'r Almaen yn cynnig arian. Y peth ydy, mae gwerth trio'r petha' 'ma. Y peth gwaetha' all ddigwydd ydy'n bod ni ddim yn cyrraedd y targed. Ond mi fydd yn ddiddorol i weld sut mae'n gweithio."\n'Dangos y galw'\nMae'r cynhyrchydd cerddoriaeth, Dylan Roberts (Dyl Mei) yn cytuno fod y safle'n cynnig ffordd "ddifyr iawn o wneud pethau".\n"Mae'n dangos yn union be' ydy'r galw am y gerddoriaeth. Y Niwl ydy'r band Cymraeg cynta' i wneud hyn, ond roedd Cian Ciaran wedi cael y pres ar gyfer ei albwm diwetha' fo trwy PledgeMusic," meddai.\n"Dwi'n meddwl bod o'n syniad briliant. Ma' pobl yn gallu gwario lot o bres i 'neud albwm, a weithia' ella bod o ddim yn gwerthu'n dda wedyn ond ma' hyn yn tynnu'r risg allan - a ma' hynny'n bwysig rwan, yn enwedig efo pres yn brin.\n"Dydy o ddim jyst yn rhywbeth ar gyfer artistiaid newydd. Os rhywbeth, mae'n haws i rai sy' wedi sefydlu'u hunain yn barod achos ma' ganddyn nhw'r fan base yn barod. Er enghraifft, oedd Future of the Left - grŵp o Gaerdydd - wedi defnyddio'r safle i 'neud eu halbwm diweddara' nhw - ac oddan nhw wedi codi 200% o'u targed erbyn y diwedd.\n"Mae'r ffordd ma'r holl beth yn gweithio yn ecseiting iawn, mae fel rhyw countdown. Ar y llaw arall, mi alla' fod yn siom i rai os 'dyn nhw ddim yn cyrraedd eu targed."\nMae'r Niwl yn dweud bod popeth yn barod ar gyfer recordio'r albwm a'u bod eisoes wedi gwneud trefniadau i'w recordio ym Mryste ddiwedd Tachwedd, gyda'r gobaith o'i rhyddhau ym mis Mawrth - waeth beth fydd canlyniad yr ymgyrch ar PledgeMusic.


S4C yn arwyddo cytundeb hanesyddol gyda sianel yn Ne Corea\nMae S4C wedi arwyddo Cytundeb o Fwriad i gydweithio ar amrywiaeth o gynyrchiadau gyda sianel JTV yn Ne Corea.\nDyma’r tro cyntaf i’r darlledwr S4C a’r cwmni cynhyrchu o Gaernarfon, Awen Media a Rondo Media, gydweithio mewn partneriaeth gyda darlledwr o Dde Corea.\nBydd y cynhyrchwyr o Gymru yn dechrau ffilmio tair rhaglen ddogfen yn Ne Corea ym mis Medi.\nMae’r cydweithio wedi dod yn bosibl drwy gydweithrediad a thrafodaethau gyda’r cwmni The Bridge, cwmni annibynnol ac arloesol sy’n pontio cynhyrchwyr ym Mhrydain gyda chwmnïau yn Asia.\nBydd un rhaglen ddogfen yn olrhain hanes y cenhadwr Robert Jermain Thomas yn ne Corea a dwy raglen arall yn edrych ar rôl pobl Cymru yn Rhyfel Corea.\nMae’r cynyrchiadau yn cael eu cydariannu gan S4C a JTV.\nMeddai Comisiynydd Cynnwys S4C, Llion Iwan, “Mae’r cytundeb o fwriad yn arwydd o ymroddiad y ddau ddarlledwr i greu dolen ddiwylliannol, gyffrous a fydd yn arwain at raglenni a fydd yn hwb i’r diwydiannau creadigol ar ddau gyfandir.\n“Mae’r cydweithio creadigol yma’n torri cwys newydd inni fel darlledwr trwy ein partneru ag un o wledydd pwysicaf Asia. Mae eisoes wedi arwain at ddatblygu tri syniad hynod ddifyr a’r gobaith yw y daw mwy yn ei sgîl. Mae cynyrchiadau fel y gyfres ddrama Y Gwyll eisoes ar fap y byd. Fe all cydweithio gyda The Bridge a theledu JTV ehangu’n cynyrchiadau yn fwy fyth.”\nYn ôl Jeong, Hee cynhyrchydd o JTV, De Corea, fe fydd y bartneriaeth o fantais i’r ddwy wlad ac yn gyfle i Gymru a De Corea gael cipolwg ar ddiwylliannau a hanes ei gilydd.\nMeddai Jeong, Hee JTV. “Mae JTV a Jeong, Hee Do wrth ein boddau cael cydweithio gyda chwmnïau cynhyrchu yng Nghymru, Awen Media a Rondo Media a gyda’r darlledwr S4C. Mae’n gyfle i ddod â’r holl straeon oriau anghyffredin a phwysig hyn at ei gilydd, hanesion sydd yn hynod bwysig ac yn sicr o fod o diddordeb eang i gynulleidfa newydd.”\nAmanda Groom yw Rheolwr Gyfarwyddwr The Bridge, cwmni a ffurfiwyd gyda chefnogaeth cwmni cynhyrchwyr byd-eang Argonon, er mwyn pontio cwmnïau Prydain â chynhyrchwyr yn Asia.\nMeddai Amanda Groom, “Rydym wrth ein boddau i gael derbyn cadarnhad o fuddsoddiad rhaglen a chyfres o Dde Corea, gan ddod a chynyrchiadau arloesol a chynhyrfus rhwng dau gynhyrchydd Cymreig, Rondo Media ac Awen Media a JTV, y cynhyrchwyr o Dde Corea, canlyniad y partneriaethau yma yw bod mwy o storiâu Cymreig yn cael eu darlledu i gynulleidfa S4C”.\nBydd y rhaglen ddogfen am R J Thomas yn cael ei chynhyrchu ar y cyd rhwng sianel Awen Media a sianel JTV yn Ne Korea.\nBydd ‘Y Rhyfel Angof’ yn cael ei chynhyrchu gan Awen Media a’r ‘Milwr Cymreig’ yn cael ei chynhyrchu gan Rondo Media, ar gyfer S4C a sianel JTV yn Ne Corea.\nOs oes gennych chi ddatganiad neu newyddion am eich sefydliad neu fusnes yna danfonwch y manylion atom ni ac fe wnawn ni rhoi'r gair ar led. E-bostiwch datganiad@lleol.net\nCwmni Cymen o Gaernarfon yn camu i ddyfodol disglair\non 15/07/2014 - 05:14 pm\nRali yn dathlu cyfraniad yr Undeb Ewropeaidd i Gymru\non 28/06/2016 - 05:15 pm\nY Gymraeg a Lidl UK - Ymateb Comisiynydd y Gymraeg.\non 11/11/2014 - 03:12 pm


Amdanom - MASNACH OUZHAN (SHANGHAI) CO., LTD\nAgwedd sy'n penderfynu popeth, manylion yn pennu llwyddiant\nMae Ouzhan (Shanghai) Co, Ltd yn gwmni sy'n integreiddio diwydiant a masnach. Mae'r ffatri wedi'i lleoli ynBuilding 38, Parc Diwydiannol Jinguo, Rhif 500, Zhenkang Road, Dosbarth Jinshan, Shanghai. Mae'r cwmni'n cwmpasu ardal o 1200 metr sgwâr ac mae ganddo tua 30 o weithredwyr, 10 peiriannydd a 5 arolygydd ansawdd. Y prif offer cynhyrchu a phrosesu pen uchel sy'n fwy na 30. Mae ein partneriaid yn cynnwys Trutzschler, iGuzzini, SafeFire, FujiXerox, Ghrepower, Reco ac ati.\nMae Ouzhan Trade (Shanghai) Co, Ltd yn arbenigo mewn prosesu wedi'i deilwra o bob math o beiriannau ac offer. Mae ein technolegau prosesu yn cynnwys melino CNC, troi CNC, malu wyneb trachywiredd mewnol ac allanol, torri laser a phlygu metel dalen. Peiriannu CNC, peiriannu melino tro, peiriannu CNC 4/5 echel, Gofannu a marw-gastio ac ati.\nDefnyddir ein cynnyrch mewn amrywiol feysydd, megis peiriannau tecstilau, cynhyrchu pŵer gwynt, offer labordy, dyfeisiau meddygol, goleuadau masnachol, awyrofod ac ati.\nMae ein cyfarpar gweithgynhyrchu craidd yn cael eu mewnforio o'r Swistir a Japan.\nMae gennym 10 peiriannydd yn ein canolfan Ymchwil a Datblygu, pob un ohonynt yn feddygon neu'n athrawon o Brifysgol Gwyddoniaeth a Thechnoleg Tsieina.\nMae gennym bersonél a chyfarpar arolygu ansawdd proffesiynol, yn unol â'r safonau rhyngwladol i'ch cynhyrchion eu profi, a chyhoeddi adroddiad prawf manwl.\nMae meintiau a siapiau wedi'u haddasu ar gael. Croeso i rannu eich lluniadau 2D neu 3D gyda ni, gadewch i ni weithio gyda'n gilydd i wneud bywyd yn fwy creadigol.\nAr hyn o bryd rydym yn berchen ar fwy na 30 set o offer peiriannu a phrofi datblygedig, mae'r rhan fwyaf ohonynt yn cael eu mewnforio o'r Swistir a Japan.\nMae gan Ouzhan wyth llinell gynhyrchu a gall droi allan 3000 darn o gynhyrchion gorffenedig mewn un diwrnod.\nMae gennym ein hasiant logisteg rhyngwladol ein hunain yn yr ardal leol, ac rydym bob amser yn gorffen y cynhyrchiad mewn pryd, y gellir ei gludo i borthladdoedd môr neu feysydd awyr ar yr un diwrnod.\nBydd ein cynnyrch yn cael ei brofi deirgwaith cyn eu cludo: ① Synhwyrydd awtomatig; Detection Canfod â llaw; Test Prawf samplu. Yn olaf, cyhoeddwch yr adroddiad prawf.\nSefydlwyd Ouzhan Trade (Shanghai) Co, Ltd yn 2005 ac mae wedi bod yn cynhyrchu rhannau peiriannau ers 15 mlynedd. Ers dechrau, ar ôl i ni dderbyn lluniadau 3D neu CAD cwsmeriaid, bydd ein peirianwyr yn eu dadansoddi. Ar sail cwrdd â gofynion cwsmeriaid, yn aml gallwn gyflwyno awgrymiadau proffesiynol i arbed costau cwsmeriaid neu gwblhau'r cynhyrchiad yn well.\nOnd i'r cwsmeriaid hynny nad oes ganddyn nhw luniadau, gall ein cenhadon eich helpu chi.\n1. Os oes gennych chi gynnyrch oddi ar y silff yr ydych chi am i ni ei gynhyrchu, ond nad oes gennych chi luniau 3D, does ond angen i chi anfon eich cynnyrch atom ni, gallwn fapio ei luniau allan yna yna dechrau cynhyrchu.\n2. Os nad oes gennych y cynnyrch neu'r lluniadau, mae hynny'n iawn. Rhannwch eich syniadau gyda ni. Bydd ein peirianwyr yn dylunio'r lluniadau yn unol â'ch gofynion ac yn eu hanfon atoch i'w cadarnhau ar ôl eu profi.\nAr hyn o bryd mae gan Ouzhan fwy na 30 o weithwyr ac mae mwy na 10% gyda graddau Meistr neu Feddyg. Graddiodd ein deg peiriannydd i gyd o'r prifysgolion Tsieineaidd gorau sy'n canolbwyntio ar beiriannau ac mae ganddynt wybodaeth broffesiynol gyfoethog. Mae ein personél masnach dramor yn raddedigion proffesiynol masnach ryngwladol, yn hyddysg yn y broses masnach dramor. Gall dwy adran ein cwmni helpu ei gilydd a dod â'r gwasanaeth gorau i chi.\nDim ond trwy Effaith, ymdreiddiad ac Integreiddio y gellir ffurfio diwylliant corfforaethol cwmni. Cefnogwyd datblygiad Ouzhan gan ei gwerthoedd craidd dros y blynyddoedd diwethaf ------- Gonestrwydd, Arloesi, Cyfrifoldeb, Cydweithrediad.\nMae Ouzhan bob amser yn cadw at yr egwyddor, rheoli uniondeb pobl-ganolog, rheoli uniondeb, ansawdd gorau, enw da premiwm Mae gonestrwydd wedi dod ffynhonnell go iawn mantais gystadleuol Ouzhan.\nArloesi yw hanfod diwylliant Ouzhan.\nMae arloesedd yn arwain at ddatblygiad, sy'n arwain at gryfder cynyddol.\nMae pob un yn tarddu o arloesi.\nMae ein pobl yn arloesi mewn cysyniad, mecanwaith, technoleg a rheolaeth.\nMae ein menter am byth mewn statws actifedig i ddarparu ar gyfer newidiadau strategol ac amgylcheddol a bod yn barod am gyfleoedd sy'n dod i'r amlwg.\nMae gan Ouzhan ymdeimlad cryf o gyfrifoldeb a chenhadaeth ar gyfer cleientiaid a chymdeithas.\nMae wedi bod yn rym erioed ar gyfer datblygu OuZhan.\nMae Ouzhan wedi llwyddo i integreiddio adnoddau, cyd-gyflenwad, yn union fel ein hadran dechnoleg a'n hadran fasnach, gadewch i bobl broffesiynol roi chwarae llawn i'w harbenigedd.\n1. Gwasanaeth rhannau peiriannau wedi'u teilwra\n2. Cynhyrchu màs\n3. Dylunio cynnyrch\n4. Gwneud samplau\n5. Cefnogaeth dechnegol\n6. Profi cynnyrch\n7. Gwasanaeth logistaidd ac allforio\n8. Gwasanaeth ôl-werthu


Beth ydyn ni wedi'i wneud hyd yma? - Wrecsam Ifanc\nDyma rywfaint o straeon am sut mae eiriolwyr Ail Lais wedi helpu pobl ifanc. Rydym wedi gwneud y straeon yn anhysbys er mwyn sicrhau y caiff popeth ei gadw’n gyfrinachol.\nHelo, mam ifanc ar ddau ydw i. Es i i Ail Lais am gefnogaeth gyda chyfarfodydd gwasanaethau cymdeithasol gan fod fy mhlentyn ar y Gofrestr Amddiffyn Plant. Ar y dechrau, doeddwn i ddim eisiau siarad, ond yn araf, fe es i i gyfarfodydd gan ddechrau siarad drosof i fy hun. Roedd cael eiriolwr yn gwneud i mi deimlo’n llai nerfus oherwydd bod gen i rywun a fyddai’n egluro popeth i mi. Weithiau mae’n anodd deall beth mae pobl yn siarad amdano. Roedd gwybod beth roedd pobl yn siarad amdano a gwybod fy hawliau yn fy helpu i feithrin hyder mewn cyfarfodydd.\nBeth ddigwyddodd? Gwnes i’n siŵr fy mod wedi gweithio gyda’r holl wasanaethau y gofynnodd y Gwasanaethau Cymdeithasol i mi weithio gyda nhw, ac oherwydd hyn cafodd fy mhlant eu tynnu oddi ar y Gofrestr Amddiffyn Plant. Fe symudais ac fe gefnogodd fy eiriolwr fi i gael grant bach i’m helpu i gael ychydig o bethau ar gyfer y tŷ.\nRoeddwn yn cael fy mwlio yn fy ysgol ac yn teimlo fel nad oedd neb yn gwrando. Es i i’r Siop Wybodaeth i gael gwybodaeth, gan ddod ar draws Gwasanaeth Eiriolaeth Ail Lais. Cwrddais ag eiriolwr a wrandawodd ar yr hyn yr oeddwn yn ei ddweud. Fe wnaethom ni edrych ar opsiynau a phenderfynais yr hoffwn gael cyfarfod gyda fy ysgol. Fe wnaethom ni drefnu pwy roeddwn i am ei weld a’r pwyntiau yr hoffwn siarad amdanynt. Yn y cyfarfod, nid oedd yr eiriolwr yn siarad yn fy lle, dim ond ymhelaethu ar yr hyn roedd gen i i’w ddweud fel bod yr ysgol yn gwrando. Wyddwn i ddim bod gen i hawliau, dywedodd yr eiriolwr wrtha i fod gen i hawl i gael fy nghlywed pan fydd pobl yn gwneud penderfyniadau amdana i.\nBeth ddigwyddodd? Cafodd pethau eu rhoi yn eu lle ac roeddwn yn teimlo’n llawer gwell a dan reolaeth o’r hyn oedd yn digwydd. Cefais gyfarfodydd pellach, a pan oeddwn yn gwbl hapus, gofynnais i’r cyfarfodydd stopio. Roeddwn yn gallu hunan-eirioli a doedd dim angen cymorth fy eiriolwr arna i mwyach. Dysgais hefyd fod yna grŵp y gallwn ei fynychu, sy’n fy helpu ar hyn o bryd gyda hunanhyder.\nRoeddwn i wedi bod yn ddioddefwr trais yn y cartref ac eisiau mynd yn ôl i’r coleg, ond wyddwn i ddim ble i ddechrau. Atgyfeiriodd fy ymwelydd iechyd fi at Eiriolaeth Ail Lais. Mae gen i blentyn ac yn ansicr a fyddai’n bosibl i mi fynd i’r coleg gan y byddai angen gofal plant arna i. Siaradodd fy eiriolwr gyda mi am arian a’r posibilrwydd o le mewn meithrinfa. Daeth fy eiriolwr gyda mi i ddiwrnod agored mewn coleg, gan roi cefnogaeth i mi wrth i mi wneud cais am gwrs harddwch. Roedd hi’n llawer o help. Daeth yr eiriolwr gyda mi i’r cyfweliad hefyd fel na fyddwn ar fy mhen fy hun, galla i fynd yn eithaf nerfus.\nBeth ddigwyddodd? Cefais le ar y cwrs, ond doeddwn i’n methu fforddio’r offer oedd ei angen arna i. Helpodd fy eiriolwr fi i wneud cais am grant ALG a grant Meithrinfa ar gyfer fy mhlentyn. Rwy’n gwneud yn dda iawn yn y coleg ac mae fy mhlentyn yn mwynhau yn y feithrinfa. Dydw i ddim yn siŵr a fyddwn i wedi gwneud hyn heb gymorth gan fy eiriolwr.


SOMERSET (TEULU), Raglan, Casgwent, a Troy, sir Fynwy, Cerrig-hywel, sir Frycheiniog, a Badminton, sir Gaerloyw | Y Bywgraffiadur Cymreig\nSOMERSET (TEULU), Raglan, Casgwent, a Troy, sir Fynwy, Cerrig-hywel, sir Frycheiniog, a Badminton, sir Gaerloyw\nCHARLES SOMERSET iarll Worcester (Somerset) 1af (1460? - 1526)\nMab anghyfreithlon Henry Beaufort, 3ydd duc Somerset, a ddienyddiwyd gan blaid y Iorcaid (1463). Yr oedd yn bleidydd cryf i Harri Tudur a'i defnyddiodd, o'r adeg y dechreuodd deyrnasu fel Harri VII, o gylch y llys a thros y môr, gan ei dderbyn yn aelod o'r Cyfrin Gyngor ar 14 Chwefror 1505. Y mae ei ddyrchafiad yng Nghymru yn dyddio o adeg ei briodas (2 Mehefin 1492) ag Elizabeth, merch ac aeres William Herbert (bu farw 1491), ail iarll Pembroke o'r greadigaeth gyntaf, a iarll Huntingdon wedi hynny; yn rhinwedd y briodas hon, ' jure uxoris,' mabwysiadodd Somerset, yn 1504, y teitl barwn Herbert Raglan, Chepstow a Gower. Yn y cyfamser (23 Ebrill 1496) cawsai ei wneuthur yn gomisiynwr 'array' dros Gymru, a rhwng 1503 a 1515 rhoddwyd iddo swydd stiward prif arglwyddiaethau y Goron yn y rhannau hynny o'r wlad a ddaeth wedyn yn siroedd Mynwy, Morgannwg, Maesyfed, a Threfaldwyn ac arglwyddiaeth Ruthinland, ynghyd â swydd cwnstabl y cestyll a oedd yn yr arglwyddiaethau hynny; ychwanegodd Harri (a oedd yn parhau i ddefnyddio Somerset dros y môr) at y rhai uchod deitl siryf Glamorgan a Morgannwg (1509) a phrif fforestydd Glamorgan, Rhuthyn, a Threfaldwyn (1515). Yn dâl am ei wrhydri yn Tournay (1513) gwnaethpwyd ef yn iarll Worcester (10 Tachwedd 1513 neu 1 Chwefror 1514). Rhoes siarter i Chepstow ar 2 Rhagfyr 1525. Bu farw ar 15 Ebrill 1526 a chladdwyd ef yng nghapel Beaufort yn Windsor.\nHENRY SOMERSET ail iarll Worcester (Somerset) (bu farw 1549)\nDilynwyd Charles Somerset yn y rhan fwyaf o'i swyddi Cymreig gan ei fab hynaf, Henry. Treiddiodd dylanwad y teulu i orllewin Cymru pan ddaeth ef yn stiward a changhellor Aberhonddu ac yn gwnstabl ei chastell (26 Mai 1523); gwnaethpwyd ef hefyd yn brif farnwr teithiol Casnewydd-ar-Wysg, Gwynllwg, a Machen, sir Fynwy (22 Gorffennaf 1534) a Glamorgan i gyd; cadarnhawyd ei hawliau yn y cylch hwn mewn modd pendant gan Ddeddf Uno Cymru a Lloegr (27 Henry VIII, cap. 26, adran 33). Cafodd hefyd, pan ddiddymwyd y mynachlogydd lleiaf, y tir y safai abaty Tintern arno. Ychydig o enwogrwydd gwleidyddol ei dad oedd yn perthyn iddo y tu allan i Gymru, fodd bynnag. Bu farw 26 Tachwedd 1549 a chladdwyd ef yn Chepstow; coffeir ef mewn marwnad gan Lewys Morgannwg.\nWILLIAM SOMERSET 3ydd iarll (1526 - 1589)\nAer Henry Somerset. Yr oedd ganddo safle o urddas yn llysoedd Edward VI, Mari, ac Elisabeth; ymunodd yn y cynllwynion yn erbyn 'Protector' Somerset ac yn ei brawf, gan ddefnyddio yn y symudiadau hyn wasanaeth William Cecil, arglwydd Burghley wedi hynny. Yr oedd hefyd yn un o farnwyr dug Norfolk (1572) a Mari frenhines y Sgotiaid (1586), aeth i Baris ar neges arbennig yn 1573, a chynullodd y milwyr gwladol yn erbyn y bygwth gan Sbaen yn 1588. Rhoddwyd ef ar gyngor goror Cymru yn 1553 ac yr oedd yn gomisiynwr 'musters' yn sir Fynwy yn 1579. Eithr pan adfywiwyd iarllaeth Pembroke (1551) ym mherson William Herbert (bu farw 1570), aeth rhan fwyaf y swyddi a ddelid gan iarll Worcester 1af a'r ail iarll yn Ne Cymru a'u holl ddylanwad yng nghanolbarth a Gogledd Cymru yn ôl eilwaith i deulu Pembroke. I feirdd Gwent, fodd bynnag, yr oedd 3ydd iarll Worcester yn ' tew Wilym o Went ' a dywedodd Dafydd Benwyn amdano mewn marwnad ' traw yn un a Harbord trwy'n iaith.'\nEDWARD SOMERSET 4ydd iarll Worcester (1553 - 1628)\nMab hynaf y 3ydd iarll. Llwyddodd i adennill peth o ddylanwad y teulu yng Nghymru; yr oedd hefyd yn wr mawr mewn ystyr wleidyddol yn Lloegr. Gwnaethpwyd ef yn aelod o gyngor goror Cymru y flwyddyn ar ôl iddo ddyfod yn iarll (16 Rhagfyr 1590), a phan fu ail iarll Pembroke farw yn 1601 llwyddodd i drefnu nad oedd siroedd Mynwy a Morgannwg (lle y daeth yn arglwydd raglaw, 17 Gorffennaf 1602) i'w cynnwys yn y comisiwn a roddwyd i olynydd Pembroke yn Llwydlo. Yn wahanol i Brotestaniaeth filwriaethus ei gydymgeiswyr pwerus, parhaodd ef i fod yn 'stiff Papist ' o dan Elisabeth, a ymddiriedai ynddo ac a roes iddo, wedi cwymp ail iarll Essex - cymerth Somerset ran ym mhrawf Essex - swydd meistr ceffylau'r frenhines a ddelid gan Essex ynghyd â sedd ar y Cyfrin Gyngor (29 Mehefin 1601). Ymddengys iddo gydffurfio o dan Iago I (Hist. MSS. Com., Cecil, xvii, 304-6), a'i rhoes ar gomisiynau arbennig - i ddifodi Pabyddiaeth yn Ne Cymru a'r goror (Mai-Awst 1605), i alltudio'r Jesiwitiaid (5 Medi 1604), i brofi cynllwynwyr Brad y Powdr Gwn (1605-6) a Raleigh (Awst 1618) - ac a'i gwnaeth hefyd yn arglwydd y sêl breifat (2 Ionawr 1616) ac yn farnwr yn llys y 'requests' (7 Chwefror 1621). Yr oedd yn 'politique' o flaen pob dim; cyflogodd Gymro o Brotestant, Dr. Thomas Prichard, un o ohebwyr James Howell, yn athro i'w blant, tra ar yr un pryd caniatâi i Robert Jones (1546 - ?), 'Superior' yn urdd y Jesiwitiaid, fyw o dan nodded ei wraig yn Raglan; eithr dilynodd ei blant i gyd grefydd eu mam. Dywedodd Thomas Williems o Drefriw, y geiriadurwr, amdano: ' Ni rusia ddywedyd Cymraec, a'i hymgeleddu, a'i mawrhâu yn anwylgu Frytanaidd.'\nHENRY SOMERSET 5ed iarll, ardalydd 1af Worcester (c.1577 - 1646)\nAil fab (eithr yr hynaf a oroesodd) y 4ydd iarll. Cafodd ei addysg yng Ngholeg Magdalen, Rhydychen. Fel arglwydd Herbert o Chepstow, gwnaethpwyd ef yn ddirprwy-raglaw sir Fynwy (17 Gorffennaf 1602), rhoddwyd ef ar gyngor goror Cymru (1617), a bu yn gysylltiol â'i dad, yn dal swyddi arglwydd-raglaw siroedd Morgannwg a Mynwy o 2 Rhagfyr 1626. Protestant ydoedd yn ei ieuenctid cynnar, ond dychwelodd at hen ffydd y teulu pan oedd yn teithio yn Ewrop (yn gwneuthur y 'grand tour'); eithr lluddiwyd ei ymdrechion i ddilyn esiampl ei dad - sef i ddal y ddysgl yn wastad rhwng y ddwy grefydd a broffesid yn ei gartref gan ei wasanaethyddion - gan wres cynyddol y ddwyblaid. Er mwyn boddio teimladau'r Protestaniaid perswadiodd Siarl I ef, pan ddaeth iarll Bridgewater yn llywydd y cyngor yn Llwydlo (1631), i drosglwyddo ei swyddi fel arglwydd-raglaw i'r llywydd newydd (11 Gorffennaf), a chadwodd ef rhag llenwi swyddi cyhoeddus, gan adael iddo yn wastadol, fodd bynnag, ddeall ei fod yn teimlo'n serchus tuag ato, a rhoddi iddo, yn ystod y ' Bishops' wars,' ollyngdod ynglyn â rhai deddfau arbennig, yn cynnwys yr hawl iddo ef (ac i'w fab) i ddwyn arfau (25 Mawrth 1639). Yr adeg hon daeth gorchmynion pellach oddi wrth y brenin i'r dirprwy-raglawiaid yn peri iddynt eu gosod eu hunain o dan awdurdod a ddeuai iddynt o Raglan (17 Gorffennaf 1640) ynghyd â'r negesau llafar, llawn o ddirgelwch, a ddaeth at Worcester trwy ei fab (isod) wedi hynny (Awst 1641 - Mai 1642), a pharodd hyn oll i bobl gredu'r sibrydion a oedd ar gerdded fod byddin Babyddol Gymreig ('Welsh popish army') i ymuno â goresgynwyr Pabyddol o Iwerddon; a sonnid llawer am y peth pan oeddid yn dadlau yn Nhy'r Cyffredin (yn y Senedd Faith) yn achos Strafford; yr oedd aelodau seneddol o Gymru yn sôn yn ddifloesgni am eu hofnau - yr oeddent hwy yn ddrwgdybus iawn o Raglan oherwydd i dy i'r Jesiwitiaid gael ei sefydlu yn Cwm (10 Tachwedd 1637) o dan nawdd Raglan a bod 'gwrthodwyr' adnabyddus fel Hugh Owen, Gwenynog (ganwyd c. 1575), ysgrifennydd Worcester, a'r bardd Gwilym Puw, yn tyrru yno.\nPan dorrodd y Rhyfel Cartref allan bu llawer o dyrru i blaid Raglan gan gymdogion y teulu - yr oedd teulu Pembroke wedi colli ei ddylanwad ymhlith y bobl hyn oherwydd natur wibiog ei wleidyddiaeth a'i duedd i gadw draw rhagddynt, tra yr oedd Worcester, ar y llaw arall, yn cadw draw rhag y Llys ac yn byw, megis patriarch, ymysg y bobl hyn. Gwnaeth Charles ef yn ardalydd (2 Tachwedd 1642), addawodd iddo stadau Pembroke ym Mynwy (2 Rhagfyr 1642), a dewisodd ef yn llywiawdr Raglan (20 Gorffennaf 1644); yn gyfnewid am hyn caniataodd Worcester i'w fab roddi ffortiwn y teulu, a oedd yn werth tua £24,000 y flwyddyn, at wasanaeth y brenin. Eithr parodd cynlluniau ei fab (isod), a oedd yn peri i bobl lynu'n gryf wrth eu hen ofnau y byddai glaniad o Iwerddon yng Nghymru, i'r teimlad lleol droi yn erbyn y teulu unwaith yn rhagor (yn enwedig ymysg y bobl yr oedd iddynt gysylltiad â theulu Pembroke) fel y gwelwyd pan ddaeth y brenin ddwywaith i Raglan (Gorffennaf a Medi 1645) ar ôl brwydr Naseby i geisio codi rhagor o filwyr. Yn gynnar yn 1646 gwarchaewyd yn glos ar Raglan a bu Worcester, yn rhinwedd ei swydd fel arglwydd-raglaw sir Fynwy, yn trefnu i amddiffyn y castell ac yn talu treuliau'r amddiffyn hwnnw â'i arian ei hun; ar yr un pryd byddai'n gwneuthur ambell gyrch ar Gaerlleon (26 Ionawr) a rhai o ganolfannau eraill y Pengryniaid yn y gymdogaeth. Wedi iddo, mewn modd trahaus, wrthod galwadau i ildio a wnaethpwyd arno gan Thomas Morgan (1604 - 1679) ym mis Mehefin a chan Fairfax ym mis Awst, ildiodd i Fairfax ar 17 Awst ar delerau a drefnai fod y gwarchodlu yn ddiogel eithr a'i gosodai ef ei hun at drugaredd y gelyn. Yr oedd eisoes yn hen ac yn wael, a bu farw yn garcharor, c. 18 Rhagfyr 1646; rhoddwyd iddo gladdedigaeth wladwriaethol (yn ôl gwasanaeth y Presbyteriaid) yng nghapel Beaufort yn Windsor. Buasai ei gaplan, Thomas Bayly, gydag ef hyd y diwedd, a chyhoeddodd hwnnw, yn 1649, hanes dadleuon ar grefydd a fu rhwng yr ardalydd a'r brenin yn Raglan o dan y teitl Certamen Religiosum; cyhoeddodd hefyd, yn 1650, Worcester's Apothegms. Disgrifia Anthony Wood (Athen. Oxon., iii, 200) ef fel ' a great compromiser, a wise man, and above all a person of great and sincere religion.' Yn ôl Clarendon credid ei fod ' the greatest Money'd Man of the Kingdom '; yr oedd symiau mawr o'i arian wedi eu gosod ar fenthyg yn nhair sir Brycheiniog, Caerfyrddin, a Phenfro, heblaw aur a thlysau a guddiasid at wasanaeth ei wyr, dug Beaufort wedi hynny; cymerodd y Senedd feddiant o'i eiddo o 1645 ymlaen er mwyn talu treuliau y rhyfel yn Iwerddon a defnyddiwyd ei gartrefi yn Llundain at wasanaeth y wladwriaeth.\nEDWARD SOMERSET ail ardalydd Worcester (ac iarll Glamorgan) (1601 - 1667)\nMab hynaf yr ardalydd cyntaf. Magwyd ef yn Gatholig a chafodd ei addysgu dros y môr - nid yng Ngholeg Magdalen fel ei dad a'i bedwar ewythr. Pan oedd yn arglwydd Herbert ('o Raglan') gosodwyd ef ar gyngor goror Cymru (12 Mai 1633), gwnaethpwyd ef yn ddirprwy-raglaw yn sir Fynwy (Tachwedd 1635), a rhoddwyd iddo gomisiwn godi milwyr yn erbyn y Sgotiaid yn y ' Bishops' Wars.' Achosodd hyn ddrwgdeimlad ymysg Cymry Protestannaidd - drwgdeimlad a gyrhaeddodd ei uchafbwynt pan dorrodd y gwrthryfel allan yn Iwerddon ym mis Tachwedd 1641 (serch i Herbert gynnig rhoddi arian tuag at ei ddiddymu) ac eilwaith, pan dorrodd y Rhyfel Cartref allan, ac y rhoes Siarl ef ar gomisiwn codi milwyr yn sir Fynwy. Yn ôl amcan-gyfrif a wnaeth y rhoddwr yn nes ymlaen, 'benthyciodd' i'r brenin tua £100,000 at godi a chynnal milwyr. Datganodd y Senedd ei fod yn ' elyn y cyhoedd ' (Medi 1642), a mynnodd hi, pan oedd yn trin telerau gyda'r brenin yn nes ymlaen (e.e. yn Chwefror 1643) gael ei symud o'i swydd. Cynigiodd gadw sir Fynwy rhag pleidio'r naill ochr na'r llall, a symudodd stôr adnoddau tân milwrol y sir o Drefynwy (ei dref ef ei hun) i Gaerlleon, yn nhiriogaeth Pembroke (symudodd ef y stôr i Raglan yn fuan wedi hynny), eithr ni thyciodd hyn ddim gyda'i elynion, ac aeth rhagddo i godi, ar ei gost ei hun, ac arwain, a 'dodrefnu,' 1,500 o wyr traed a 500 o wyr ar feirch heblaw gofalu am warchodluoedd yn Raglan, Casgwent, Trefynwy, a Chaerlleon. Eithr yr oedd i ffwrdd (a'i frawd, yr arglwydd John Somerset, yn parhau yn ddiegni) pan ddinistriwyd y rhai hyn gan Waller (24 Mawrth 1643). Gwnaeth ei orau i gasglu gweddillion y gwarchodluoedd ynghyd i ymdrechu rhwystro Waller rhag mynd rhagddo i lwyddo ymhellach yn Ne Cymru, eithr yr oedd cymaint o eiddigedd tuag ato ymhlith ei gydweithwyr oblegid ei grefydd a'r rhyddid mawr a ganiatáwyd iddo yn ei gomisiwn diweddaraf (4 Ebrill 1643) nes peri iddo roi i fyny'r hawl i fod yn bennaeth milwrol yn Ne Cymru o blaid gwasanaeth yn Iwerddon; yno byddai ei grefydd a'i wraig Wyddelig (merch iarll Thomond) o gymorth iddo.\nYn ôl dogfen dan y dyddiad 1 Ebrill 1644, awdurdodwyd ef i godi dwy fyddin o 10,000 yr un yn Iwerddon (y naill i lanio yng Ngogledd Cymru a'r llall yn y De), a chodi byddin arall ar y Cyfandir, trwy drefniant â'r Llywodraethau Catholig, i lanio yn King's Lynn. I'r diben hwn, rhoddwyd iddo alluoedd a oedd bron yn frenhinol (e.e. creu barwniaid), y teitl o iarll Glamorgan (ond ni chadarnhawyd hwn), a'r addewid y câi ddugiaeth Somerset. Ond nid yw haneswyr yn unfarn ar ddilysrwydd y ddogfen hon (gweler Gardiner yn E.H.R., ii, 687-704 ac yn Civil War, ii, 166 et seq., a Round yn Studies in Peerage, 367-434), nac ychwaith ar faint yr awdurdod a roddwyd iddo i helpu Ormond yn ei drafodaethau a'r cynghreiriaid Catholig yn Iwerddon. Yn fuan ar ôl iddo lanio yn Iwerddon (Mehefin 1645) cafodd addewid o help milwrol (cytundebau 25 Awst, 3 Medi, a 20 Rhagfyr) yn gyfnewid am addewidion o'i ran yntau a oedd mor eang eu natur nes y bu i Ormond ei gymryd i'r ddalfa fel bradwr (26 Rhagfyr) ac i Siarl ei ddi-arddel (29 Ionawr 1646) pan ddeallwyd beth oedd telerau y trefniant. Pan ryddhawyd ef ceisiodd achub y blaen ar Ormond trwy weithio tros Siarl (a oedd yn parhau i fod mewn cyswllt ag ef) gyda chynrychiolydd y pab, eithr ni pharhaodd gyda hyn yn hir eithr mynd i Paris ym Mawrth 1648. Ad-dalodd y Senedd iddo trwy ddatgan ei fod yn ei alltudio a chynnwys ei stadau yng ngweithred seneddol 1651 a oedd yn delio â thiroedd 'delinquents,' eithr gydag un eithriad, sef cadw at wasanaeth yr aer, pan ddeuai'r stad i'w feddiant, y tiroedd hynny nas gwerthwyd eisoes (e.e. gwerth £1,700, yn cynnwys Casgwent a Gwyr), a roddasid i Cromwell, a gadarnhaodd, yntau, yn ei dro, y prydlesoedd a ddelid er 1648 gan y cyrnol Philip Jones a grantiau llai i Hugh Peters. Wedi iddo orfod dychwelyd gartref ym mis Gorffennaf 1652, oblegid ei dlodi, carcharwyd Glamorgan yn Nhwr Llundain, o 28 Gorffennaf hyd nes y'i rhyddhawyd, dan feichiafon, ar 5 Hydref 1654, wedi iddo yn y cyfamser (26 Gorffennaf 1653) gael caniatáu iddo, gan Cromwell, bensiwn o £3 yr wythnos yn deillio o stadau Raglan. Wedi'r Adferiad bu pwyllgor o Dy'r Arglwyddi yn ystyried ei hawl i ddugiaeth Somerset (Medi 1660), eithr dewisodd yntau beidio a pharhau i'w hawlio am na allai gydsynio â'r amodau a oedd yn ddealledig ynglyn â'r cais. Yr oedd iddo fwy a fynnai a'i eiddo personol; maentumiai ef iddo golli o'r eiddo hwnnw swm yn agos i filiwn o bunnau - y colledion a gawsai yng nghyfnod yr ' Interregnum,' ei lafur di-dâl yn Iwerddon a lleoedd eraill, heblaw'r arian benthyg y methodd y Goron eu talu yn ôl. Ni waredwyd mohono ychwaith rhag cael ei flino, yn ei fisoedd olaf, gan fenthycwyr ac eraill, gan ei ymdrechion gobeithiol fel dyfeisydd a ddisgrifir yn ei Century of Inventions, a ysgrifennwyd yn 1655 ac a gyhoeddwyd yn 1663. Bu farw yn sydyn, yn Llundain, 8 Ebrill 1667, a chladdwyd ef yn eglwys Raglan. Barn Clarendon amdano (ac nid oedd ef yn dyst cyfeillgar) oedd ei fod yn ddyn a gerid gan lawer ac na chaseid ond gan ychydig iawn.\nHENRY SOMERSET 3ydd ardalydd Worcester a dug 1af Beaufort (1629 - 1700)\nMab hynaf yr 2il ardalydd. Credid iddo fod yn gwasnaethu ei dad yn yr ymladd o gylch Caerloyw yn 1643, eithr tynnwyd yn ôl, ym mis Mehefin 1651, y cyhuddiad o fod yn 'delinquent' a ddygwyd yn ei erbyn ym mis Rhagfyr 1650, oherwydd, y mae'n debyg, ei fod bellach wedi troi'n Brotestant ac wedi dechrau dygymod â'r drefn newydd. Yn ddiweddarach yn 1651 bu'n trefnu i werthu i cyrnol Philip Jones werth £1,600 o stadau'r teulu yn Sir Forgannwg, gan gael ei dad i gydsynio yn 1656. Yr oedd ar delerau da gyda Cromwell (a oedd yn caniatáu iddo dderbyn arian o'i diroedd yn Sir Forgannwg) ac o blaid y Ddiffynwriaeth - gan fyned mor bell hyd yn oed â defnyddio'r dull newydd sifil o weinyddu priodasau - eithr nid oes dystiolaeth i'r gred iddo gynrychioli sir Frycheiniog (Williams, The parliamentary history of the principality of Wales) na Worcester (D.N.B., liii, 242) yn Senedd 1654. Wedi marw Oliver Cromwell bu'n gweithio i gael teulu Stuart yn ôl i'r orsedd, gan roddi cymorth i wrthryfel Booth ym mis Gorffennaf 1659 (a chael ei garcharu am hyn yn Nhwr Llundain hyd fis Tachwedd) a chynrychioli sir Fynwy yn Senedd y 'Convention' (Ebrill 1660), a'i danfonodd ef, yn un o 12 comisiynwr, i hebrwng Siarl II adref o Holand. Gallodd sicrhau (mewn modd a gyfrifwyd gan ei dad yn anonest) i diroedd y teulu a aethai i feddiant Cromwell ddyfod yn ôl i feddiant y teulu eithr gan na ellid byw yn Raglan mwyach symudodd gartref y teulu i Badminton (a etifeddasid o gangen gyfochrog o'r teulu). Bu'n byw yno gyda rhwysg brenhinol, gan groesawu Siarl II i'w blasty yn 1663, Iago II yn 1685, a William III yn 1690. Eithr hyd ddiwedd y 19eg ganrif yr oedd naw rhan o bob deg o diroedd y teulu yng Nghymru, gyda dau blasty yn sir Fynwy ac un yn sir Frycheiniog, a hawliau a breiniau maenorol mewn tair sir, tra yr oedd eu hen gydymgeiswyr, teulu Pembroke, oherwydd eu modd gwastrafflyd o fyw, yn gorfod gwerthu eu tiroedd yng Nghymru. Gwelir adnewyddiad urddas a dylanwad teulu Somerset nid yn unig pan oedd yr arglwydd Herbert yn parhau i gynrychioli sir Fynwy yn y Senedd hyd y bu iddo etifeddu fel ardalydd (1667), eithr hefyd yn y dylanwad lleol nerthol a barodd iddo gael ei ddewis (30 Gorffennaf 1660) yn arglwydd-raglaw sir Fynwy, sir Gaerloyw, a sir Henffordd ac yn gapten milisia, a'r hawl ganddo hefyd i ddodi gwarchodlu yng Nghasgwent. Ar 19 Mawrth 1672 daeth yn llywydd cyngor goror Cymru, yn arglwydd-raglaw tywysogaeth Cymru i gyd a'r goror, yn aelod o'r Cyfrin Gyngor (17 Ebrill), gan gadw'r swydd honno pan aildrefnwyd y Cyfrin Gyngor ar ffurf gynrychioladol yn 1679. Anaml iawn yr ymwelai â Llwydlo; gwnâi ei waith fel llywydd o'i gartrefi yn Badminton neu Chelsea trwy ohebu â'i ddirprwy-raglawiaid. Gwnaeth ddefnydd o'i awdurdod, megis y gwnaethai ei hynafiaid, i ymladd yn erbyn pleidiau a phleidgarwch ac i gryfhau awdurdod y Goron a'r Eglwys, er nad oedd yn rheoli'n unbenaethol (gweler e.e. ei wrthwynebiad i ddibennu'r Senedd yn 1679, yn E.H.R., xxxvii, 50). Fel gyda'i hynafiaid hefyd, daeth amryw o bobl yn ddrwgdybus ohono, i raddau helaeth, oblegid ei berthnasau Pabyddol yng nghastell Powis a'i gyfeillgarwch â'r dug Iorc, Iago II wedi hynny (Hist. MSS. Comm., 14 th R., ix, 370; Ormond, n.s. iv, 459; vi, 262; Popham, 258).\nYn ei gymdogaeth ei hun fe'i gwrthwynebid yn gryf gan John Arnold a Syr Trevor Williams, gwyr yr oedd ganddynt achosion cwyno, y naill ynghylch Fforest Wentwood (lle yr oedd yr ardalydd yn ddiwyd i'w ryfeddu gyda'r gwaith o doddi haearn), a'r llall ynghylch gwarchodlu Casgwent. Tynnodd Worcester enw Arnold ac enwau saith eraill o'i elynion allan o restr ynadon heddwch sir Fynwy yn 1678 a threfnodd i symud Williams a 24 eraill o ynadon Cymreig yn ystod 'carthiad' a wnaethpwyd gan y Cyfrin Gyngor yn 1680. Talodd Arnold y pwyth yn ôl trwy drefnu i gael bwrdeisdrefi Casnewydd-ar-Wysg a Brynbuga i wrthweithio yn erbyn gadael iddo ddefnyddio Trefynwy fel bwrdeisdref 'boced' a thrwy hynny lwyddo i ddiseddu ei fab (ar ôl petisiynu, 26 Tachwedd 1680) fel cynrychiolydd seneddol y fwrdeisdref, tra yr oedd Williams wedi cymryd y sedd dros y sir oddi arno yn yr etholiad ddiwethaf. Yn gynnar yn 1681 ymunasant â Syr Rowland Gwynne i wthio trwy Dy'r Cyffredin 'erfyniad' yn gofyn am iddo gael ei alltudio o'r llys a'r Cyfrin Gyngor a cheisio hefyd (eithr methu) gael pasio mesur seneddol gyda'r amcan o 'taking away Lord Worcester's Ludlow court for Wales ' fel rhywbeth a oedd yn 'too great a trust.' Ateb Siarl II oedd gwneuthur Worcester yn ddug Beaufort (2 Rhagfyr 1682), tra y rhoes y dug newydd daw ar Williams ac Arnold trwy gael iawn trwm yn eu herbyn am ' scandalum magnatum ' (Tachwedd 1683) ac enillodd ei fab (a oedd yn awr yn ardalydd Worcester) ei sedd yn sir Fynwy yn ôl a'i chadw hyd 1688. Er mwyn cadarnhau effaith ei fuddugoliaeth aeth Beaufort ar daith ('progress') fel cynrychiolydd y brenin trwy'r wlad yr oedd yn llywydd ei chyngor (14 Gorffennaf - 21 Awst 1684). Adnewyddodd Iago II y llywyddiaeth (28 Mawrth 1685), gwnaeth Beaufort yn gyrnol byddin o wyr traed, a gofynnodd am ei gymorth i rwystro math o wrthwynebiad gwleidyddol yn sir Ddinbych ym mis Mawrth 1685, i gynnal Bryste yn erbyn duc Monmouth ym mis Mehefin, ac i gael Cymru i dderbyn y Declarasiwn Goddefiad yn 1687; eithr aflwyddiant fu cyfarfod o wyr tiriog lleol a gynullwyd i Lwydlo gyda'r amcan hwnnw a bu raid 'carthu' rhagor o ustusiaid heddwch, swyddogion milisia, a chynrychiolwyr bwrdeisdrefi. Er i'r dug alw'n ôl y gorchymyn i 'garthu' (Medi hyd Hydref 1688) a'i fod yn dadlau y dylid galw'r Senedd ynghyd (Rhagfyr), methodd Cymru yn y diwedd ei alluogi ef i gyflawni'r addewid a wnaethai ef y codid 10,000 o wyr ynddi i ymladd yn erbyn William o Orange; ni lwyddodd ef ychwaith, y tro hwn, i ddal Bryste dros Iago. Er ei fod ef o blaid dewis William i deyrnasu dros arall ('regent') yn hytrach nag fel brenin, fe gymerth y llw iddo fel William III, fodd bynnag, a hynny braidd yn ddiweddar, ym mis Mawrth 1689, eithr rhoddwyd ei swydd yn Llwydlo i iarll Macclesfield; ychydig o ran a gymerth mewn gwleidyddiaeth a'r ychydig hwnnw gyda'r wrthblaid. Bu farw yn Badminton, 21 Ionawr 1700, a chladdwyd ef yng nghapel Beaufort yn Windsor. Collodd ei fab hynaf, CHARLES SOMERSET (1660 - 1698), 4ydd ardalydd Worcester, ei gomisiwn yn y fyddin (Mai 1687) am helpu i lunio'r petisiwn gan y Senedd (Tachwedd 1685) a anogai ddiswyddo ' popish officers '; fe ymunodd â'r tywysog Orange yn gynnar ym mis Rhagfyr 1688, eithr cafodd ei ladd mewn damwain i'r cerbyd yr oedd yn trafaelio ynddo yng Nghymru ym mis Gorffennaf 1698, ac aeth y ddugiaeth i'r ail fab, HENRY SOMERSET (1684 - 1714), yr ail ddug felly; yr oedd ef yn Dori mwy eithafol eithr cadwodd draw rhag bywyd gwleidyddol nes y daeth adwaith Torïaidd 1710.\nEr na welwyd mo bwysigrwydd mawr y dug cyntaf trwy gydol Cymru yn cael ei adnewyddu gan ei olynwyr, yr oedd maint a chynnydd parhaol tiroedd y teulu a'u cyfoeth yn peri bod eu dylanwad yn parhau yn ne-ddwyrain y wlad. Y mae'r teulu, fel rheol, wedi rhoddi arglwydd-raglawiaid i sir Fynwy, ac weithiau i sir Frycheiniog hefyd, heblaw eu bod yn aelodau seneddol Torïaidd o 1805 hyd 1874, heb ball, dros sir Fynwy; rhoes y bwrdeisdrefi hefyd y cyfle cyntaf, o 1799 hyd 1831, i aelodau'r teulu i fyned i'r Senedd. Yn 1799, fodd bynnag, llwyddodd Casnewydd-ar-Wysg, a oedd yn awr yn datblygu mewn ystyr fasnachol a'r dylanwad dugaidd bob amser yn llai arni nag ar y bwrdeisdrefi eraill, gyda chymorth Syr Charles Morgan, Tredegar, i wrth-ddadlau hawl y 5ed dug, HENRY SOMERSET (1744 - 1803), i fod yn berchennog ei chei a thaflodd Trefynwy hithau hefyd ymaith ddylanwad arglwyddiaethol y 6ed dug, HENRY CHARLES SOMERSET (1766 - 1835), yn 1818. Rhoddwyd her i'w fab ef yn etholiad y fwrdeisdref i Senedd 1820 eithr yn ofer - fe gofir yr etholiad arbennig hon oblegid i John Frost, a ddaeth yn adnabyddus wedi hynny fel siartydd, bleidio'r her; yn 1831 diddymwyd dylanwad teulu Beaufort yn y bwrdeisdrefi gan yr ymgeisydd a oedd o blaid y gwelliannau a gafwyd yn y Reform Act (1832), sef Benjamin Hall, a ddaeth yn arglwydd Llanover yn ddiweddarach; collodd Hall ei sedd wedi i betisiwn gael ei ystyried, y mae'n wir, eithr etholwyd ef am yr ail dro yn 1832. O dan nawdd y ddau ddug hyn aeth gweithio haearn a glo ar stadau Beaufort, gwaith a ddygasai incwm cyson i'r stad er yr 17eg ganrif, ar gynnydd yn gyflym. Ychwanegwyd at ddylanwad y teulu yn sir Fynwy pan brynodd y 5ed dug arglwyddiaethau Usk a Trelech, hen arglwyddiaethau teulu Pembroke. Yn 1901, fodd bynnag, gwerthodd HENRY ADALBERT WELLINGTON FITZROY SOMERSET (1874 - 1924), y 9fed dug, stad Raglan (ar wahân i'r castell) i'r Goron, a'r breiniau maenorol i'w berthynas, yr arglwydd RAGLAN, wyr FITZROY JAMES HENRY SOMERSET (1788 - 1855), yr arglwydd Raglan 1af, mab ieuengaf y 5ed dug Beaufort; enillodd yr arglwydd Raglan 1af enwogrwydd fel milwr, bu'n gwasnaethu o dan y dug Wellington yn y rhyfeloedd yn Sbaen ac yn Waterloo, priododd or-nith y dug hwnnw, dilynodd ef fel pennaeth ('commander-in-chief') byddin Prydain, a bu'n arwain lluoedd Prydain yn rhyfel y Crimea hyd nes y bu farw ar faes y frwydr ar 28 Mehefin 1855.\nWilliams, The History of Monmouthshire... Illustrated and ornamented by views of its principal landscapes, ruins, and residences, by J. Gardnor... Engraved by Mr Gardnor and Mr Hill (Llundain 1796), 270, a'r atodiad, 11, 132-7, 151-2, 176-82\nReports of the Historical Manuscripts Commission, 12th R., ix, 1-115, a chyfeiriadau amrywiol yn 3rd R., 5th-7th R., 8th R., 9th R., iii (gweler t. 17), 11th. R., ii, v; 12th R., vii; 14th R., ix; Cecil, vii, viii, x, xvii; Portland, i, iii; Ormond, n.s., iv, vi\nYn y llyfryddiaeth ar t. 864 cyfeiria hwn at y gyfres House of Lords yn adroddiadau'r 'Historical Manuscripts Commission.', n.s., ii, iii\nTrafodion Anrhydeddus Gymdeithas y Cymmrodorion, 1946-7, 60, 64, 71-2, 81-2; 1948, 17, 40-1, 53-5, 82, 467, 473\nC. Heath, Historical and descriptive accounts of the ancient and present state of Ragland Castle, and a variety of other particulars, deserving the stranger's notice, relating to that much admired ruin, and its neighbourhood (Mynwy 1797)\nCalendar of the Committee for Compounding with Delinquents, etc., 1643–1660, i, 85. 185, 205-6, 603; iii, 1706-15\nCalendar of the Committee for Advance of Money, 1642–56 (1888), i, 47, 208-17; ii, 210-14, 637-8\nFirth a Rait, Acts and Ordinances of the Interregnum, 1642–1660 (London 1911), ii, 542\nThomas Carlyle, Oliver Cromwell's letters and speeches with elucidations (New York 1849), lvi, lx, clxxi\nRoger North, The lives of the Norths [The lives of the Right Hon. Francis North, Baron Guildford, etc.] (Llundain 1972), i, 171\nDavid Williams, John Frost, A Study in Chartism (1939), pen. i, ii\nCylchgrawn Llyfrgell Genedlaethol Cymru, vi, 249-56\nN.L.W. Badminton manorial deeds, Llawysgrifau Penrice a Margam yn Llyfrgell Genedlaethol Cymru L. 170-1, 201-2, 204-5\nLlawysgrifau Chirk Castle yn Llyfrgell Genedlaethol Cymru, Aberystwyth C. 1-3, E. 51, 53, 558, 6145, 6349\nLlawysgrifau Brogyntyn yn Llyfrgell Genedlaethol Cymru, Aberystwyth, letters 24, 1635-7\nLlawysgrifau Castell Fonmon 1 (9, 19-21, 24, 51, 60), deed 1504\nMilborne deeds yn Llyfrgell Genedlaethol Cymru, Aberystwyth 798\nCatalogue of tracts of the Civil War and Commonwealth period relating to Wales and the Borders, National Library of Wales (Aberystwyth 1911), passim\nE. E. Havill, 'Parliamentary Representation of Monmouthshire' (traethawd M.A.)\nNarcissus Luttrell, A brief historical relation of state affairs from September 1678 to April 1714 (1857), i, 403\nThe Journals of the House of Commons, ix, 756-9\nLlGC: Badminton Volume 3: This noble survey taken of the seignoye of Chrughoel & Tretowre\nLlGC: Edward Somerset Earl of Worcester\nDodd, A. H., (1953). SOMERSET (TEULU), Raglan, Casgwent, a Troy, sir Fynwy, Cerrig-hywel, sir Frycheiniog, a Badminton, sir Gaerloyw. Y Bywgraffiadur Cymreig. Adferwyd 27 Meh 2022, o https://bywgraffiadur.cymru/article/c-SOME-RAG-1450


Ydych chi’n feddyg ysbyty, meddyg teulu, meddyg ymgynghorol, llawfeddyg neu weithiwr deintyddol proffesiynol sydd eisiau adleoli. Mae’r GIG yng Ngogledd Cymru yn cynnig manteision unigryw ni fyddwch yn dod o hyd iddynt mewn unrhyw Ymddiriedolaeth arall.\nYdych chi’n ofalgar, tosturiol ac yn meddu ar ymrwymiad i helpu pobl? Gadewch i’r golygfeydd anhygoel godi eich hwyliau ar ôl sifft hir.\nRhowch angerdd tuag at fwyd, pobl a glendid ar waith yn y GIG yng Ngogledd Cymru, a chewch y cymorth gyrfa rydych bob amser wedi’i eisiau.\nBeth bynnag bo’ch galwedigaeth dewch i wneud gwahaniaeth mawr i ofal cleifion ym Mwrdd Iechyd mwyaf Cymru ar adeg o newid sylweddol.\nUwch Adran Iechyd Meddwl ac Anableddau Dysgu\nMae hon yn adeg gyffrous i ymuno â'r Uwch Adran Iechyd Meddwl ac Anableddau Dysgu. Gyda thîm arwain newydd yn ei le, rydym yn buddsoddi yn ein gwasanaethau i drawsnewid y ffordd y cânt eu cyflwyno.\nAr gyfer y rhai sy'n edrych i weithio â chleifion a staff, gallwn gynnig rôl cefnogi perffaith mewn amgylchedd cynnes a chyfeillgar.\nGan weithio gyda’n partneriaid addysg lleol, rydym yn darparu rhaglenni dysgu a datblygu a gydnabyddir yn genedlaethol. Gadewch i’r GIG yng Ngogledd Cymru roi hwb i’ch gyrfa.\nWrth eich bodd yn gweithio â phobl, yn angerddol a threfnus? Yna dewch i gefnogi ein tîm ymrwymedig o weithwyr proffesiynol a helpu i rannu’r baich!\nP’un a ydych eisiau ennill profiad ar gyfer gyrfa mewn gofal iechyd yn y dyfodol, ynteu eisiau rhoi rhywbeth yn ôl yn syml - dewch i weithio ochr wrth ochr â’n staff ffantastig. Rydym yn addo y byddwch yn mwynhau pob eiliad.\nYn ddelfrydol i’r rheiny sy’n dilyn dull ‘ymarferol’ o weithredu. Gan weithio o dan gyfarwyddyd proffesiynol, dewch i gael y cyfle i ddylanwadu’n uniongyrchol ar y gofal ardderchog i gleifion sy’n digwydd yng Ngogledd Cymru.\nMae datblygiadau cyflym mewn gwyddoniaeth a thechnoleg yn golygu dyma un o’r meysydd mwyaf cyffrous, heriol a gwerth chweil o’r GIG yng Ngogledd Cymru bellach, ac mae’n cynnig nifer fawr o lwybrau hyfforddiant gyrfa.


Diogelu eich ffôn symudol rhag troseddwyr ar feiciau a mopedau | Heddlu De Cymru\nDiogelu eich ffôn symudol rhag troseddwyr ar feiciau a mopedau\nBydd troseddwyr yn aml yn defnyddio beiciau a mopedau i gipio ffonau symudol gan bobl, yn arbennig mewn lleoliadau prysur megis tu allan i orsafoedd, canolfannau siopa neu leoliadau cyngerdd. Yn aml deuir y tu ôl i ddioddefwyr tra byddant yn ffonio neu’n tecstio. Efallai y bydd troseddwyr ar fopedau neu feiciau yn mynd ar y palmant i gydio yn y ffôn neu ei gipio o’r ffordd. Weithiau bydd teithiwr ar gefn moped i wneud y cipio.\nEr bod y rhan fwyaf o ladrata yn digwydd rhwng chwech a deg o’r gloch yr hwyr, mae troseddwyr ar waith yn ystod y dydd hefyd, felly cadwch lygad bob amser ar yr hyn sy’n digwydd o’ch cwmpas. Dilynwch y camau syml hyn er mwyn helpu i ddiogelu eich ffôn.\nByddwch yn ymwybodol o’r hyn sydd o’ch cwmpas\nOs oes angen i chi ddefnyddio eich ffôn ar y stryd, cadwch lygad am rywun ar feic neu foped gerllaw. Codwch eich pen ac edrychwch allan\nGwnewch yr alwad neu ysgrifennwch y neges yn gyflym fel na fyddwch yn colli eich sylw\nPeidiwch â thecstio tra’n cerdded – ni fyddwch yn sylwi ar beth sy’n digwydd o’ch cwmpas\nOs nad yw hynny’n bosibl, sefwch i ffwrdd o ymyl y ffordd, yn agos at adeilad neu wal, fel na all rywun ddod y tu ôl i chi\nGall defnyddio’r ffôn heb ddwylo atal lleidr rhag cipio eich ffôn o’ch llaw\nDefnyddiwch y nodweddion diogelwch sydd ar eich ffôn\nMae’n rhaid i chi droi nodweddion diogelwch eich ffôn ymlaen er mwyn diogelu eich ffôn\nDefnyddiwch y clo pad llythrennau fel na all lladron fynd i mewn i’ch ffôn yn syth, neu defnyddiwch y system ddilysu biometrig os oes un ar eich ffôn (ôl bys neu ddull adnabod wyneb)\nEfallai bod gan eich ffôn nodweddion diogelwch eraill y gallwch eu defnyddio - gallai’r rhain ganiatáu i chi ddileu eich data, cloi eich dyfais llaw, neu atal y lleidr rhag ailosod ffôn i’w osodiadau ffatri o ddyfais rhyngrwyd arall\nYstyriwch osod ap atal lladrad. Gall y rhain fod yn ffordd effeithiol i helpu’r heddlu i olrhain eich ffôn a dod o hyd i’r lleidr\nGwnewch yn siŵr eich bod yn gwybod sut i adnabod eich ffôn os caiff ei ddwyn\nMae gan bob ffôn rif IMEI sy’n helpu’r heddlu a chwmnïau yswiriant i’w adnabod os caiff ei ddwyn. Gall gweithredwyr rhwydwaith y DU hefyd rwystro ffôn sydd wedi’i ddwyn rhag gweithio ar draws eu rhwydweithiau gyda’i IMEI\nGallwch ganfod beth yw eich rhif IMEI drwy ddeialu *#06# o’ch ffôn a chadwch gofnod ysgrifenedig ohono; os caiff y ffôn ei ddwyn, riportiwch y rhif i’ch cwmni ffôn er mwyn ei atal rhag cael ei ddefnyddio\nCofrestrwch eich pethau gwerthfawr ar gronfa ddata eiddo achrededig.\nCofiwch, peidiwch byth â wynebu lleidr na mentro'ch diogelwch eich hun er mwyn eich ffôn symudol.


Pam Gronyn? | Gronyn\nGwell hwyr na hwyrach, meddan nhw. A rhyfedd fel y medrwch chi gymryd pethau’n ganiataol am hydoedd. Newydd sylweddoli ydw i nad wyf yn unman wedi egluro pam y rhois i’r enw Gronyn i’r daflen wythnosol hon. Roeddwn i’n meddwl fy mod wedi gwneud hynny ar y cychwyn, ond o fwrw golwg sydyn dros hen rifynnau, fedraf fi ddim gweld unrhyw gyfeiriad o gwbl at yr enw.\nFelly pam y teitl Gronyn? Hyd y gwelaf, yr unig beth a ddywedais ar y cychwyn oedd mai peth bychan ydi gronyn ac mai peth bychan oedd y daflen hon i fod. Fe wyddwn fod gan rai eglwysi gylchgrawn misol neu chwarterol; ond doeddwn i ddim yn bwriadu cyhoeddi cylchgrawn na dim byd uchelgeisiol. Y bwriad oedd cyhoeddi taflen fechan i roi pwt o newyddion a’r gronyn lleiaf o neges Gristnogol bob wythnos.\nOnd roedd i’r teitl fwy o arwyddocâd na hynny. Yng nghefn fy meddwl roedd y cyfeiriadau at ‘ronyn’ yn y Testament Newydd sy’n cyfleu’r bywyd a’r tyfiant sy’n rhan o neges yr Efengyl.\nMae Iesu Grist yn cymharu teyrnas Dduw i ‘ronyn o had mwstard’ (Marc 4:31, yr hen gyfieithiad). Mae’n egluro mai’r hedyn hwn yw’r lleiaf o’r holl hadau, ond bod pren cadarn yn tyfu o’r gronyn bychan hwn.\nMae Iesu’n cyfeirio at yr hedyn hwn eto pan ddywed yn Luc 17:6 y gallai ei ddisgyblion ddadwreiddio coeden ‘pe byddai gennych ffydd gymaint â gronyn o had mwstard’.\nAc felly, o gofio’r hyn a ddywedodd Iesu am y gronyn hwn, roedd y gair yn swnio’n addas fel teitl i daflen a allai fod yn ddefnyddiol yng ngwasanaeth Duw a’r Efengyl er gwaetha’r ffaith mai rhywbeth bychan iawn ydoedd. Nid oes rhaid i bethau fod yn fawr er mwyn bod o ddefnydd i’r Arglwydd. Ac mae hynny’n parhau’n gysur, ac yn ysgogiad dros ddal i gyhoeddi Gronyn bob wythnos. Mae cyn lleied heddiw ag ydoedd nôl ym mis Medi 2001 pan ddechreuwyd ei gyhoeddi bob Sul, ond os yw’n offeryn i gyhoeddi cysur a gobaith yr Efengyl mae’n cyflawni ei ddiben.\nOnd roedd un adnod arall y tu cefn i’r enw. Wrth drafod yr atgyfodiad dywed Paul ‘A’r hyn yr wyt yn ei hau, nid y corff a fydd ydyw, ond gronyn noeth, o wenith efallai neu o ryw rawn arall (1 Corinthiaid 15:37). Mae’r gronyn yma’n symbol o’r atgyfodiad i’r bywyd tragwyddol trwy Iesu Grist. Caiff y gronyn gwenith ei roi yn y pridd, ac ohono daw’r cynhaeaf; a defnyddia Paul hynny fel darlun o’r atgyfodiad a’r corff nefol a gaiff y Cristion, er i’w gorff daearol farw a chael ei gladdu. I Paul, roedd y gronyn gwenith a gladdwyd yn addewid o’r atgyfodiad i’r bywyd tragwyddol yng Nghrist. A’m bwriad innau oedd y byddai Gronyn yn cyflwyno’r gobaith hwnnw. A dyna’r bwriad o hyd wrth gwrs.\nCliciwch yma www.gronyn.org/gronyn i fynd at rifyn diweddaraf Gronyn – rhifyn Dydd Sul, 27 Ebrill, 2014\nThis entry was posted on Dydd Sul, Ebrill 27th, 2014 at 9:15 pm and is filed under Uncategorized.\tYou can follow any responses to this entry through the RSS 2.0 feed. You can leave a response, or trackback from your own site.


Deunyddiau Gwydn Di-dor Tsieina Cynhyrchwyr, Cyflenwyr a Ffatri - Cynhyrchion Cyfanwerthu - Shenzhen Vinco Soundproofing Deunyddiau Co, Ltd\nMae Shenzhen Vinco Soundproofing Materials Co, Ltd yn un o'r gwneuthurwyr a chyflenwyr deunyddiau gwrthsoddi llawr gorau yn Tsieina, ac rydym yn croesawu ein deunyddiau di-dor llawr wedi'u haddasu yn y DU, a hefyd croeso i wirio'r pris gyda ni. Pad sioc rwber Cyflwyniad cynnyrch ...\nDeunydd Tanysgrifio Llawr\nMae pad sioc rwber fel un o'r deunydd llawr di-dor mewn cais eang. Roedd yn cynnwys rwber natur ac ewyn epdm gyda'i gilydd, mae nodweddion o'r sŵn effaith yn lleihau, yn ddiddos ac yn ddiddos, yn atal tân ac yn y blaen.\nPad sioc rwber\nrwber / epdm\n1 Mae pwysau uchel a strwythur cwbl y corff mewnol yn golygu bod y mat sioc rwber yn dda iawn yn sarhaus, yn sŵn yn lleihau, yn beryglus.\n2 Atal twf mowld a ffwng.\n1 Yn ôl gofynion y gwahanol ddaear, bydd angen i ni osod teils llawr, haen addurno llawr, ac ati\n2 Dylai mat sioc rwber osod sêl daclus, ei osod yn ei le eto wedi'i selio â phapur tâp gludiog, atal y gwaith adeiladu concrid uchaf, ymsefydlu slyri o dan y padiau tawelu dirgryniad, a achosir gan y bont.\nHot Tags: deunyddiau croen llawr Tsieina, gweithgynhyrchwyr, cyflenwyr, ffatri, cyfanwerthu, addasu, gorau, pris, y DU, cynhyrchion lloriau di-dor, cynhyrchion di-dor llawr


Mae LUUMS Composers Collective yn cynnig platfform i unrhyw fyfyriwr gyfansoddi cerddoriaeth, cael ei waith yn cael ei berfformio bob tymor mewn arddangosfeydd cyngerdd a gigs, a threulio amser gyda chyfansoddwyr eraill. Rydym yn croesawu pob arddull gerddorol o bedwarawdau llinynnol a gweithiau corawl, i ganwyr-gyfansoddwyr a darnau electronig arbrofol.\nRydym yn gymdeithas gymdeithasol a chydweithredol iawn ac yn aml rydym yn gweithio gyda'n gilydd ar ddarnau, sydd wedi dod yn ffordd hwyliog o ddod i adnabod ein gilydd a dysgu mwy am gyfansoddi. Yn ddiweddar buom yn cydweithio â MME Society (Music Multimedia and Electronics) ar gyfer gig achlysurol yng Nghlwb Llyfrau Hyde Park. Wrth gwrs, rydym hefyd yn gweithio gyda'r perfformwyr rhyfeddol o LUUMS fel y gall ein darnau ddod yn realiti.\nRydyn ni'n cwrdd bob prynhawn Mercher rhwng 3-5 yr hwyr yn yr Ysgol Gerdd i drafod darnau newydd, cerddoriaeth rydyn ni'n angerddol amdani, ac wrth gwrs, i gyfansoddi! Rydym hefyd yn trefnu digwyddiadau cymdeithasol fel teithiau i Old Bar, yn ogystal â'r daith flynyddol i Ŵyl Gerdd Gyfoes Huddersfield fyd-enwog bob mis Tachwedd. Mae yna hefyd ddigon o gymdeithasu LUUMS ehangach, sy'n ffordd wych o gwrdd â phobl o'r un anian ac o bosib y rhai a fydd yn perfformio'ch cerddoriaeth!\nOs oes gennych ddiddordeb mewn perfformio ar gyfer LUUMS Composers Collective, cofrestrwch yma !\nDydd Mercher 3-5pm\nMae Mia yn fyfyriwr BA Music yn ei drydedd flwyddyn sy'n arbenigo mewn technoleg cyfansoddi a cherddoriaeth (cerddoriaeth gyfrifiadurol yn benodol). Mae hi wedi cael darnau arbrofol wedi'u perfformio mewn cyngherddau cyfansoddwyr ers dwy flynedd bellach (acwstig ac electronig) ac wedi mwynhau cydweithio â chyfansoddwyr eraill. Er bod Mia yn mwynhau'r cyngherddau neuadd gyngerdd yn fawr, mae hi'n gyffrous iawn am ad-drefnu HATCH (gig achlysurol ensembles cyfansoddwyr yng Nghlwb Llyfrau Hyde Park) fel y gall cyfansoddwyr gael gweithiau wedi'u perfformio mewn amgylchedd hamddenol am ddim.


Environment Agency - Creu lle gwell 2010 - 2015\nDyma ein strategaeth ar gyfer y pum mlynedd nesaf. Mae'n gosod allan sut byddwn ni - gan weithio gydag eraill - yn dod â chyflymdra a dyfeisgarwch i'r her o amgylchedd sy'n newid.\nHinsawdd sy'n newid, poblogaeth sy'n tyfu'n gyflym, dirwasgiad economaidd byd-eang, yr angen dybryd i sicrhau cyflenwadau ynni a bwyd yn y dyfodol. Gyda'i gilydd, mae'r pwysau hyn yn rhoi straen aruthrol ar yr amgylchedd, ac yn bygwth gallu pobl i fwynhau a chael eu cynnal gan y byd.\nDyna pam taw'r strategaeth hon yw un bwysicaf Asiantaeth yr Amgylchedd hyd yma. Mae'n gosod allan ein hamcanion ar gyfer y cyfnod hyd at 2015 ac yn disgrifio'r rôl byddwn yn ei chwarae wrth fod yn rhan o'r ateb i'r heriau amgylcheddol a wynebir gan gymdeithas. Gweithio gydag eraill yw'r unig ffordd i ni gwrdd â'r heriau hyn. Y strategaeth hon, o'i chymryd yn ei chyfanrwydd, yw ein cyfraniad ni tuag at ddatblygu cynaliadwy.\nYsgrifennwn y strategaeth hon mewn cyfnod o ansicrwydd economaidd. Felly byddwn yn parhau i adolygu ein blaenoriaethau a dulliau o weithio er mwyn sicrhau ein bod yn cael y gwerth gorau posibl am yr arian, gan gyflawni mwy ar gyfer pobl a'r amgylchedd am bob punt a wariwn\nMae ein gwaith o gymorth i adferiad economaidd, er enghraifft, trwy brosiectau cyfalaf, trwy hyrwyddo adfywiad yn ein gwaith rheoli perygl llifogydd, trwy wella ansawdd dŵr, tir ac aer, a thrwy gwtogi ar gostau rheoleiddio i fusnes.\nByddwn hefyd yn chwilio am gyfleoedd i helpu hyrwyddo economi carbon isel a chreu swyddi gwyrdd. A byddwn yn helpu busnesau i arbed arian trwy ddefnyddio adnoddau'n fwy effeithlon.\nCreu lle gwell 2010-2015 (PDF, 4MB)\nStrategaethau ategol i lawr ar gyfer ein strategaeth gorfforaethol (PDF, 2MB)\nDiweddarwyd y dudalen ddiwethaf: 15/04/2013 12:20:27


Plant2Plate Catering & Zerowaste Refill Shop « Visit Caerphilly\nPlant2Plate Catering & Zerowaste Refill Shop\nSefydlwyd Plant2plate yn 2004 yn cynhyrchu ac yn dosbarthu prydau cartref parod blasus o Gymru a phrydau parod heb glwten ar gyfer Marchnadoedd Ffermwyr, dosbarthu blychau i’r cartref, ffreuturau, meithrinfeydd, tafarnau, caffis a bwytai.\nArbenigo mewn deietau heb glwten a heb gynnyrch llaeth. Gellir prynu prydau bwyd ar-lein, mewn marchnadoedd ffermwyr neu yn eu siop fach yng Nghaerffili.\nMaent hefyd yn darparu bwffe a blychau cinio gyda’r nos ar gyfer unrhyw achlysur gan gynnwys pen-blwyddi, angladdau, diwrnodau hyfforddi cwmnïau a phriodasau, ac nid ydynt yn defnyddio cynhwysion artiffisial.\nMae’r cig yn cael ei dyfu’n lleol yng Nghymru ac mae llawer o’r perlysiau a’r llysiau yn cael eu tyfu yn ein gerddi yn ddi-blaladdwyr.\nMaent hefyd yn arbenigo mewn ryseitiau blasus heb glwten wedi’u coginio gartref sy’n addas ar gyfer pobl sy’n dioddef o glefyd seliag, er nodwch nad yw eu ceginau yn hollol heb glwten na heb gynnyrch llaeth.\nMae dosbarthu prydau cartref wedi’u rhewi ar gael yng Nghaerffili, Caerdydd, De Cymru ac unrhyw le yn y DU – Mae dosbarthiadau lleol am ddim, gofynnwch am rai yn genedlaethol.\nSefydlwyd Plant2plate i ddarparu prydau iach heb ychwanegion mewn ffurf barod i ardal De Cymru ac maent yn ymfalchïo mewn arbenigo mewn bwyd cartref ffres.


Marwolaeth y cyn Gynghorydd A.J. Williams\ncy > our_council > press_and_communications > latest_news > Marwolaeth y cyn Gynghorydd A.J. Williams\nGyda thristwch mawr rydym yn cyhoeddi marwlaeth un o gyn Gynghorwyr Bro Morgannwg A.J. (Tony) Williams M.B.E a’i wraig, Faith, ddydd Sul 18 Mehefin, dan amgylchiadau trasig iawn yn eu cartref yn Llanddunwyd.\nRoedd Tony Williams yn cynrychioli ward Llanbedr-y-fro Cyngor Bro Morgannwg tan ei ymddeoliad o lywodraeth leol a’r Cyngor yn 2007. Roedd yn ward y bu’n ei chynrychioli ers sefydlu Cyngor Bro Morgannwg fel corff gweinyddol ym 1974, yn dilyn gwasanaethu fel Cynghorydd a Chadeirydd ar Gyngor Dosbarth Gwledig Caerdydd gynt.\nRoedd ganddo ddiddordeb mawr mewn cynllunio a materion amgylcheddol ac roedd yn un o sefydlwyr Arfordir Treftadaeth Morgannwg.\nYn ystod ei gyfnod fel gynghorydd, bu’n cynrychioli ei ward ar y Pwyllgor Cynllunio, gan gyflawni rôl Cadeirydd y Pwyllgor Cynllunio yn ogystal ag Aelod Cabinet â chyfrifoldeb dros faterion cynllunio. Bu’n cynrychioli’r awdurdod ar Fwrdd Corfforaeth Datblygu Bae Caerdydd ac ar Gyngor Talaith De Cymru.\nBu Tony yn gyn Faer a Dirprwy Arweinydd y Cyngor yn ystod ei yrfa hir a nodedig. Cafodd ei gydnabod yn Rhestrau Anrhydeddau’r Flwyddyn Newydd yn 2004, pan ddyfarnwyd yr M.B.E iddo am ei wasanaeth i lywodraeth leol a chadwraeth ym Mro Morgannwg.\nDywedodd Dr Ruth Williams, merch Tony a Faith:\n“Roedd gan dad lawer o atgofion a straeon hapus am ei 48 mlynedd o wasanaeth parhaus i’r gymuned ac roedd yn meddu ar wybodaeth fanwl am bob rhan o Fro Morgannwg. Yn aml iawn eu cartref nhw oedd ‘pencadlys’ ymgyrchoedd megis ‘Stop the Super Quarry’ yn y 1970au. Roedd Mam yn cefnogi Dad ym mhob ffordd, yn enwedig pan oedd hi’n Ddirprwy Faeres ac yna’n Faeres yn ystod agoriad y Swyddfeydd Dinesig yn 1981. Roedd yn trefnu ac yn paratoi bwyd ar gyfer digwyddiadau ym Mharlwr y Maer ei hun, ac oedd yr sefydliadau wrth eu bodd o gael gwahoddiadau pellach ar ôl iddynt flasu ei bwyd. Mam sefydlodd Noson Elusennol y Maer a Boreau Coffi Elusennol y Faeres. Roedden nhw’n dîm ardderchog a oedd bob amser yn falch o fod yn genhadon ar ran Cyngor Bro Morgannwg.”\nMynegodd y Cynghorydd John Thomas, Arweinydd Cyngor Bro Morgannwg ei sioc a’i dristwch o glywed y newyddion:\n“Hoffwn gydymdeimlo â merch Tony a Faith, Dr Ruth Williams, ar ei cholled. Rhoddodd Tony lawer o amser ac ymrwymiad i Gyngor Bro Morgannwg ac fe gefais i’r fraint a’r anrhydedd o gydweithio ag ef ers ymuno â’r Cyngor yn 1999. Tony oedd yr hen law yn rhoi cymorth a chyngor gwerthfawr i mi fel Cynghorydd newydd a di-brofiad. Byddwn yn gweld ei eisiau ef a Faith yn fawr ac yn cofio amdanynt ill dau”\nDywedodd Rob Thomas, Rheolwr Gyfarwyddwyr a Phennaeth Gwasanaeth Cyflogedig Cyngor Bro Morgannwg;\n“Roedd clywed am farwolaeth trist Tony a Faith Williams yn sioc i mi. Bum yn cydweithio â Tony Williams ers i mi ymuno â’r Cyngor yn 1996 a hyd at ei ymddeoliad yn 2007, a thrwy Tony des i adnabod ei wraig, Faith. Roedd Tony wastad ar flaen y gad yn y Cyngor o ran sicrhau bod Bro Morgannwg yn cael ei diogelu rhag datblygiad amhriodol. Roedd yn gefnogol iawn o waith swyddogion ac ar lefel bersonol gwnaeth fy nghefnogi i a rhoi cyngor gwerthfawr i mi ar ddechrau fy ngyrfa gyda’r Cyngor. Mae fy meddyliau gyda merch Tony a Faith, Dr Ruth Williams, yn ystod y cyfnod anodd hwn."


Datganiad Ysgrifenedig - Cyhoeddi data am brosiectau’r UE ar wefan WEFO\nGwerthusiad cenedlaethol o Deuluoedd yn Gyntaf\nHafan > Amdanom ni > Cabinet a Gweinidogion > Datganiadau'r Cabinet > Datganiad Ysgrifenedig - Cyhoeddi data am brosiectau’r UE ar wefan WEFO Datganiad Ysgrifenedig - Cyhoeddi data am brosiectau’r UE ar wefan WEFO\nDiweddarwyd 06 Chwefror 2012\nRwyf eisoes wedi mynegi yn glir fy ymrwymiad i dryloywder ac atebolrwydd wrth reoli ffrydiau cyllid Ewropeaidd. Yn awr, er mwyn ei gwneud yn haws i randdeiliaid ac eraill ddeall effaith y Cronfeydd Strwythurol, rwyf yn cyhoeddi gwybodaeth a data ychwanegol am ddangosyddion allbwn y prosiectau UE a gefnogir gan raglenni Cydgyfeirio a Chystadleurwydd a Chyflogaeth Rhanbarthol 2007-2013.\nBydd y data hyn yn cydategu’r wybodaeth sydd eisoes wedi’i chyhoeddi yng nghronfa ddata’r wefan (www.wefo.cymru.gov.uk) am brosiectau UE (e.e. manylion prif noddwyr, faint o gyllid UE sydd wedi’i ddyfarnu, dyddiad dechrau a diwedd prosiectau, amcanion prosiectau, noddwyr ar y cyd, etc). Gall unrhyw un chwilio trwy’r gronfa ddata hon, a gafodd ei lansio yn gynharach eleni.\nMae’r gwelliannau i’r gronfa ddata yn mynd ymhellach na’r gofyniad yn rheoliadau’r Comisiwn Ewropeaidd i gyhoeddi gwybodaeth sylfaenol (Erthygl 7 o Reoliad y CE 1083/2006); rhoddir rhagor o bwyslais ar lwyddiant y prosiectau ac ar atebolrwydd drwy gyhoeddi rhagolygon allbwn, e.e. nifer y swyddi a mentrau a grëir, nifer y cyfranogwyr a gynorthwyir i ennill cymwysterau neu gael hyd i swydd etc), ac yna nodir cyflawniadau gwirioneddol pob prosiect unigol unwaith y bydd wedi’i gwblhau.\nMae’r gwelliannau hyn yn tanlinellu ymrwymiad Llywodraeth Cymru i gyflawni a sicrhau gwerth am arian wrth ddefnyddio cyllid cyhoeddus/arian yr UE, a byddant yn rhoi sicrwydd bod prosiectau’r UE yn dod â manteision go iawn i bobl, busnesau a chymunedau. Maent hefyd yn dangos yr arferion gorau o ran cyhoeddi gwybodaeth dryloyw am fuddsoddiadau a chyflawniadau’r Cronfeydd Strwythurol Ewropeaidd.\nYn ogystal â rhestru’r prosiectau a gymeradwywyd, mae cronfa ddata’r wefan yn nodi’r cynigion am brosiectau ym mhob cam o’r broses ymgeisio – o’r cais cyntaf ar gyfer prosiect arfaethedig i asesiad manwl o’r prosiect, yn ogystal â rhestr o’r prosiectau ‘wrth gefn’ a allai dderbyn cyllid os daw arian ar gael yn ddiweddarach yng nghyfnod y rhaglenni.\nGellir chwilio drwy’r holl wybodaeth am brosiectau yn ôl y rhaglen, y gronfa, yr ardal ranbarthol, y sector, enw’r sefydliad neu enw’r prosiect.\nBydd cyflawniadau’r rhaglenni yn parhau i gael eu cyhoeddi mewn adroddiad i Bwyllgor Monitro Rhaglenni Cymru Gyfan 2007-2013 ac ar wefan WEFO yn barhaus, yn unol â’r drefn bresennol.\nMae WEFO wedi lansio cyfrif Twitter newydd (Twitter.com/wefowales neu Twitter.com/wefocymru), i rhoi negeseuon rheolaidd am y rhaglenni Ewropeaidd yng Nghymru, yn awr ac yn y dyfodol. O ystyried hyn oll ynghyd, ac yn dilyn ein dadl ddiweddar ynghylch y materion hyn, rwy’n gobeithio y bydd yr aelodau’n cydnabod bod Llywodraeth Cymru wedi ymrwymo o hyd i fod yn agored, atebol a thryloyw.\nRwy’n credu y bydd hyn yn helpu i ddangos ein bod yn benderfynol o sicrhau bod ffrydiau cyllid Ewrop yn gwneud gwahaniaeth gwirioneddol i fywydau pobl.\nDatganiad Ysgrifenedig - Cyhoeddi data am brosiectau’r UE ar wefan WEFO (181Kb)


Agenda Cabinet ar Dydd Mawrth, 18fed Mehefin, 2019, 14:30\nDydd Mawrth, 18fed Mehefin, 2019 14:30\nDerbyn y Cofnodion PDF 132 KB\nI dderbyn am gymeradwyaeth y Cofnodion cyfarfod y 21/05/2019\nPENDERFYNWYD I dderbyn Cofnodion cyfarfod y Cabinet â'r dyddiad 21 Mai 2019 fel cofnod gwir a manwl gywir.\nPerfformiad Ariannol 2018-19 PDF 689 KB\n2a. Appendix 1 Prior Year Budget Reductions Monitoring , eitem 374. PDF 132 KB\n2b. Appendix 2 2018-19 Risk Tracker Budget Reduction Proposals March 2019 , eitem 374. PDF 384 KB\n2c. Appendix 3 Revenue Budget Monitoring 2018-19 , eitem 374. PDF 28 KB\n2d. Appendix 4 Capital 2018-19 Outturn report , eitem 374. PDF 130 KB\n2e. Appendix 5 Earmarked Reserves Quarter 4 , eitem 374. PDF 269 KB\nCyflwynodd y Dirprwy Bennaeth Dros Dro adroddiad yn darparu'r Cabinet â diweddariad ar berfformiad ariannol y Cyngor ar gyfer y flwyddyn a ddaeth i ben 31ain Mawrth 2019. Cyfeiriodd at gyllideb refeniw net ac alldro terfynol y cyngor ar gyfer 2018-19 (Tabl 1 yn yr adroddiad) ac eglurodd bod yr alldro cyffredinol ar 31ain Mawrth 2019 yn danwariant o £429,000 a oedd wedi'i drosglwyddo i Gronfa'r Cyngor, gan dod â chyfanswm balans y Gronfa i £8.776 miliwn yn unol â'r egwyddorion a sefydlwyd yn y Strategaeth Ariannol Tymor Canolig (MTFS). Darparodd cyllidebau'r gyfarwyddiaeth danwariant net o £1.142 miliwn, ar ôl tynnu i lawr o gronfeydd o £7.7 miliwn, a chyllidebau Ar Draws y Cyngor â thanwariant o £6.711 miliwn, ar ôl tynnu i lawr o gronfeydd o £2.3 miliwn. Roedd y rhain wedi'u gosod yn erbyn y gofyniad i ddarparu cronfeydd newydd a glustnodwyd am ystod o risgiau newydd ac ymrwymiadau gwariant y dyfodol. Roedd sefyllfa'r net hefyd yn ystyried incwm cronedig y dreth gyngor o £670,000 yn ystod y flwyddyn ariannol.\nBu i'r Pennaeth Cyllid Dros Dro adrodd bod y Cyngor wedi derbyn nifer o grantiau un tro gan Lywodraeth Cymru, yn cynnwys grantiau i ysgolion sydd werth cyfanswm o £1 miliwn, sydd wedi esmwytho'r pwysau ar y cyllidebau hyn i 2018-19 yn unig. Roedd hyn yn ogystal ag unrhyw gyfleoeddd eraill a gymerwyd i uchafu ffrydiau cyllid grant presennol. Heb y rhain, byddai'r tanwariant net ar gyllidebau'r Gyfarwyddiaeth ac Ar Draws y Cyngor wedi bod yn llawer is.\nDarparodd y Pennaeth Cyllid Dros Dro ddiweddariad ar ostyngiadau cyllideb y flwyddyn flaenorol ac atgyfeirio aelodau at Atodiad 1, a thabl 2 sy'n darparu crynodeb fesul cyfarwyddiaeth. O'r £2.604 miliwn o gynigion cyllidebau'r flwyddyn flaenorol yn weddill, roedd £1.593 miliwn wedi'i wario, gan adael balans o £1.011 miliwn. Amlinellodd y safle gyda Gostyngiadau Cyllideb ar gyfer 2018-19 a'r cam gweithredu sy'n ofynnol i'w cyflawni nhw yn 2019-20.\nBu i'r adroddiad ddarparu sylwebaeth ar sefyllfa ariannol bob prif faes gwasanaeth a sylwadau ar yr amrywiaethau mwyaf sylweddol. Roedd hefyd yn cynnwys cyllidebau, darpariaethau a gwasanaethau a oedd Ar Draws y Cyngor ac heb eu rheoli gan Gyfarwyddiaeth unigol.\nDarparodd y Dirprwy Bennaeth Cyllid Dros Dro ddiweddariad ar raglen gyfalaf y Cyngor ar gyfer 2018-19 sydd ar hyn o bryd werth £35.474 miliwn, ac fe fodlonwyd £31.933 miliwn gan adnoddau Cyngor Bwrdeistref Sirol Pen-y-bont ar Ogwr, yn cynnwys derbyniadau cyfalaf a chyfraniadau refeniw gan gronfeydd wedi'u clustnodi, gyda'r £4.224 miliwn sy'n weddill yn dod o adnoddau allanol. Yna rhoddodd ddiweddariad i Aelodau ar y cronfeydd a glustnodwyd ac egluro bod y tynnu i lawr terfynol o gronfeydd yn £9.996 miliwn fel a fanylir yn nhabl 5 yr adroddiad.\nDiolchodd y Dirprwy Arweinydd y Dirprwy Bennaeth Cyllid Dros Dro am gyflwyno'r adroddiad a diolchodd i'r Tîm Cyllid am gadw'r awdurdod yn ddiogel. Da oedd dangos arian dros ben yng ngoleuni'r heriau a phwysau ac ni ellir dibynnu ar yr "un-troeon" hyn yn y dyfodol. Roedd angen i'r awdurdod wneud arbedion sylweddol ... Gweld y cofnodion lawn ar gyfer eitem 374.\nGorchmynion Diogelu Mannau Cyhoeddus PDF 151 KB\nPSPO Report June 2019 - Appendices 1 to 9 , eitem 375. PDF 6 MB\nCyflwynodd y Pennaeth Gweithrediadau - Gwasanaethau Cymunedol adroddiad ar y cyd â'r Prif Weithredwr yn gofyn i'r Cabinet nodi canlyniadau'r ymgynghoriadau ar greu Gorchmynion Diogelu Mannau Cyhoeddus, a nodi bod y seiliau wedi'u bodloni a bod 4 PSPO newydd yn cael eu creu.\nEglurodd y gallai Awdurdod Lleol greu PSPO os byddai'n fodlon ar seiliau rhesymol ei bod yn debygol y byddai gweithgareddau yn parhau mewn man cyhoeddus yn yr ardal honno ac y byddant yn cael effaith negyddol ar ansawdd bywyd y rheiny yn y gymdogaeth a oedd yn debygol o fod o natur barhaus neu barhaol megis i wneud y gweithgareddau yn afresymol a chyfiawnhau'r cyfyngiadau a achoswyd gan yr hysbyseb. Ychwanegodd y cafodd PSPO eu dylunio i sicrhau y gallai'r rhan fwyaf sy'n cydymffurfio â'r gyfraith ddefnyddio a mwynhau mannau cyhoeddus, heb fygythiad o ymddygiad gwrthgymdeithasol. Roedd torri amod PSPO yn drosedd a gallai swyddogion gorfodi'r gyfraith roi rhybudd o dâl cosb penodedig o hyd at £100 neu yn dilyn euogfarn, dirwy o hyd at £1000.\nAmlinellodd y Pennaeth Gweithrediadau - Gwasanaethau Cymunedol y 5 Gorchymyn Mannau Cyhoeddus Dynonedig a'r 2 Orchymyn Gatio sydd eisoes wedi'u sefydlu. Ym mis Hydref 2017 ymfudodd y DPPO a'r Gorchmynion Gatio dan y Ddeddf 2014 i ddod yn PSPO. Cyflwynwyd adroddiad i'r Cabinet ar 24ain Mehefin 2017 yn gofyn am gymeradwyaeth ar y PSPO newydd ac i ystyried a ellir gwneud unrhyw PSPO eraill ai peidio. Daeth yr ymgynghoriad deuddeg wythnos cyntaf dod i ben fis Tachwedd 2017. Amlinellodd y broses ymgynghori a chrynodeb o'r ymatebion a dderbyniwyd. Yna cytunwyd i oedi adroddiad i'r Cabinet i ymgymryd ag ymgynghoriad pellach ar faw c?n. Daeth yr ymgynghoriad hwn i ben ym mis Chwefror 2019 ac fe gynhwyswyd manylion y broses ymgynghori yn yr adroddiad, yn cynnwys yr ymateb gan The Kennel Club.\nAmlinellodd y Pennaeth Gweithrediadau - Gwasanaethau Cymunedol y goblygiadau ariannol am weithredu'r pedwar gorchymyn ac ychwanegodd yr anfonir cais at bartneriaid yn gofyn am gyfraniad ariannol at y costau.\nEglurodd yr Aelod Cabinet dros Gymunedau mai fel yr adroddwyd i'r Cabinet ym mis Ebrill, dyma ail ran y broses a oedd yn mynd i'r afael â materion baw c?n. Ychwanegodd bod y gorchmynion wedi'u cymhwyso i'r holl ardaloedd lle'r oedd gan y cyhoedd fynediad atynt. Cyfeiriodd at bwynt 4.35a a phleser oedd nodi bod un o'r amodau yn gysylltiedig â symud a chael gwared ar ysgarthion c?n mewn bag neu fodd addas arall i'w gasglu ac y dylai wedyn gael ei adael mewn bin gwastraff neu fin pwrpasol neu fynd ag o adref. Dylai hyn fynd i'r afael â'r mater o fagiau yn cael eu gadael mewn llwyni neu'n hongian oddi ar goed.\nGofynodd yr Aelod Cabinet dros Wasanaethau Cymdeithasol a Chymorth Cynnar a oedd gan yr awdurdod ddigon o finiau yn y mannau dynodedig. Atebodd y Pennaeth Gweithrediadau - Gwasanaethau Cymunedol gan ddweud bod detholiad dda o finiau yn y fwrdeistref a bod y rhan fwyaf ohonynt ar gyfer dau ddefnydd. Petai preswyliwr mewn ardal ... Gweld y cofnodion lawn ar gyfer eitem 375.\nAdran 123 (2a) Deddf Llywodraeth Leol 1972 : Gwaredu Tir yn y Maes Parcio Gwyrdd / Salt Lake, Porthcawl PDF 87 KB\nNotice of sale of The Green Salt Lake 13.3.2019 , eitem 376. PDF 48 KB\nWelsh Notice , eitem 376. PDF 47 KB\nRevised Plan , eitem 376. PDF 86 KB\nApp 2a. Cllr Steve Maitland Thomas , eitem 376. PDF 65 KB\nApp 2b. Disposal of The Green (002) , eitem 376. PDF 73 KB\nMae 6 dogfen arallY rhestr lawn o ddogfennau ar gyfer eitem 376.\nCyflwynodd y Pennaeth Gweithrediadau - Gwasanaethau Cymunedol adroddiad yn gofyn i'r Cabinet benderfynu a ddylid gwneud tir y Cyngor uchod, a oedd yn cael ei ddosbarthu fel man agored, ar gael ar gyfer gwaredu. Darparodd gefndir i'r gwaith a ymgymerwyd ag o i ddod â gwaith ailddatblygu cynhwysfawr y safle ymlaen. Amlinellodd y gwrthwynebiadau i'r cynigion a godwyd gan unigolion a sefydliadau lleol a'r ymateb i'r gwrthwynebiadau hynny a'r rheswm pam y byddai'n briodol dyfarnu cymeradwyaeth i'r cais i gael gwared ar y safle.\nDiolchodd y Dirprwy Arweinydd i'r swyddog am gyflwyno'r adroddiad ac eglurodd bod hwn yn adroddiad galluogi a oedd yn caniatáu'r awdurdod i symud ymlaen a datblygu'r tir yn unol â'r Comisiwn Dylunio, Pwyllgor Rheoli Datblygiad ac Aelodau.\nCytunodd y Pennaeth Gweithrediadau - Gwasanaethau Cymunedol a dywedodd ei fod yn credu bod elfen o ddryswch a chadarnhaodd bod y PSPO yn ymdrin â'r ardal. Dyweododd y Dirprwy Arweinydd ei fod wedi darllen y gwrthwynebiad ac yr ymddengys bod peth dryswch. Ychwanegodd ei fod yn hapus ac nad oedd yr adroddiad yn ymrwymo'r awdurdod ar hyn o bryd, ac fe gefnogodd yr argymhelliad.\nCadarnhaodd yr Aelod Cabinet dros Gymunedau nad oedd y Cyngor wedi rhoi'r safle hwn ar werth hyd yn hyn ac y byddai'r pecyn marchnata yn darparu manylion ar y defnyddiau cynllunio derbyniol tebygol, y sail yr oedd y Cyngor yn barod i waredu ar y tir ac unrhyw amodau a gofynion cyfreithiol. Nododd y byddai hyn yn darparu amddiffyniad y byddai unrhyw ddatblygiad yn unol â'r Uwchgynllun.\nGofynodd yr Aelod Cabinet dros Lesiant a Chenedlaethau'r Dyfodol a oedd yr aelodau lleol wedi'u ymgynghori yngl?n â'r cynigion. Atebodd y Pennaeth Gweithrediadau - Gwasanaethu Cymunedol eu bod wedi'u hymgynghori a'i fod wedi cael cyfarfodydd rheolaidd gyda'r aelodau lleol.\nCadarnhaodd yr Arweinydd nad oedd penderfyniad wedi'i wneud i waredu ar y safle. Petaent yn penderfynu parhau gallai hyn fod yn rhydd-ddaliadol neu brydlesol a byddai hyn wedi'i gynnwys ym mhenawdau'r telerau. Byddai angen caniatâd cynllunio hefyd a byddai'r Pwyllgor Rheoli Datblygiad yn gosod amodau o ran maint y safle etc i ddiogelu'r datblygiad.\nCadarnhaodd y Pennaeth Gweithrediadau - Gwasanaethau Cymunedol y byddant yn parhau i ymgysylltu ag aelodau lleol.\nPENDERFYNWYD: Bu i'r Cabinet, ar ôl ystyried yr adroddiad a'r gwrthwynebiadau a dderbynwyd mewn ymateb i'r Hysbysebion a gyhoeddwyd yn unol ag Adran 123(2A) Deddf Llywodraeth Leol 1972, gymeradwyo i waredu'r tir ym Maes Parcio Gwyrdd, Salt Lake, Porthcawl.\nPartneriaeth Ranbarthol Grant Cydlyniad Cymunedol Llywodraeth Cymru PDF 88 KB\nCyflwynodd y Prif Weithredwr adroddiad yn diweddaru'r Cabinet ar gais rhanbarthol am gyllid i Lywodraeth Cymru mewn perthynas â Chydlyniad Cymunedol Brexit UE a gofyn am gymeradwyaeth y Cabinet i ddechrau cytundeb partneriaeth gyda Chyngor Dinas a Sir Abertawe (Cyngor Abertawe) a Chyngor Bwrdeistref Sirol Port Talbot (NPTCBC) mewn perthynas â'r cyllid grant. Amlinellodd gefndir y cynnig, y safle cyfredol a'r ystod o weithgareddau y byddai'n cael eu darparu i ddeall a lleddfu tensiynau cymunedol. Eglurodd hefyd oblygiadau y pum ffordd o weithio mewn perthynas â Deddf Llesiant Cenedlaethau'r Dyfodol (Cymru) 2015. Byddai'r costau yn cael eu hariannu'n llawn gan Grant Cydlyniad Llywodraeth Cymru.\nBu i'r Aelod Cabinet dros Lesiant a Chenedlaethau'r Dyfodol groesawu'r adroddiad a gofyn a oedd y mecanweithiau monitro y tu ôl i'r cynigion yn adnabyddus. Ychwanegodd os nad oeddynt wedi'u sefydlu hyd yn hyn, byddai'n ddefnyddiol cyflwyno adroddiad yn manylu'r rhain a'r cynnydd a wnaed i Bwyllgor y Cabinet - Cydraddoldeb bob chwe mis.\nGofynodd yr Aelod Cabinet dros Wasanaethau Cymdeithasol a Chymorth Cynnar beth oedd mewn lle ar ôl 2020. Adroddodd y Pennaeth Partneriaethau a Pherfformio os nad oedd y seilwaith mewn lle byddai rhaid iddynt dryfalu tan ei fod mewn lle. Roedd hyn yngl?n â chydlyniad cymunedol ac nid yngl?n â Brexit yn unig a byddant yn parhau i adrodd i Bwyllgor y Cabinet - Cydraddoldeb.\nYchwanegodd yr Aelod Cabinet dros Gymunedau bod y ddadl gyfan wedi dod â'r elfennau a ddymunai allan, rhai a oedd wedi'u gadael heb eu trafod. Cyflwynwyd adroddiadau o densiynau yn y gymuned i'r Bartneriaeth Diogelwch Cymunedol. Roedd y wlad wedi'i hollti ac roedd y tensiynau wastad yno. Waeth beth oedd am ddigwydd, byddai 50% o'r boblogaeth yn cael siomedigaeth fawr ac roedd hwn yn adroddiad hanfodol yr oedd yn ei groesawu.\nPENDERFYNWYD: Y Cabinet:\n• Wedi nodi cymeradwyaeth cyllid rhanbarthol Llywodraeth Cymru mewn perthynas â'r Grant Cydlyniant Cymunedol 2019 - 2020; a\n• Wedi dirprwyo awdurdod i'r Prif Weithredwr, mewn ymgynghoriad â'r Swyddog Adran 151 a Phennaeth y Gwasanaethau Cyfreithiol a Rheoleiddiol, i drefnu a dechrau cytundeb partneriaeth mewn perthynas â chyllid Grant Cydlyniant Cymunedol gyda Chyngor Abertawe a NPTCBC ac unrhyw ddogfennau ategol mewn perthynas â'r trefniant partneriaeth hwnnw.\n• Wedi cytuno y cyflwynir adroddiad i Bwyllgor y Cabinet - Cydraddoldeb bob chwe mis yn diweddaru'r Pwyllgor hwnnw ar gynnydd ac yn arbennig, y mecanweithiau monitro sydd mewn lle.\nGweithredu Rhaglen Buddsoddiad Adfywiad Targedig (TRI) PDF 234 KB\nCyflwynodd y Pennaeth Gweithredoedd - Cymunedau adroddiad yn gofyn am gymeradwyaeth gan y Cabinet ar y cynigion ar gyfer y rhaglen Buddsoddiad Adfywiad Targedig (TRI) sy'n gysylltiedig â'r Gronfa Gwella Eiddo Canol Trefi (UCPEF) a Grant Byw yng Nghanol Trefi (UCLG), 11a Stryd Nolton a Phrosiectau Annibynnol TRI y dyfodol. Amlinellodd gefndir y rhaglen, y broses a'r sefyllfa bresennol mewn perthynas â'r tri prosiect, y risgiau a'r problemau, y camau nesaf a'r goblygiadau ariannol.\nYchwanegodd yr Aelod Cabinet dros Gymunedau bod y ffynhonnell hon o gyllid wedi bod yn llwyddiant. Roedd y safleoedd hyn yn dinistrio'r tirlun a byddai'r gwaith hwn yn rhoi defnydd buddiol iddynt hyd y gellir ei ragweld. Roedd risgiau yn codi ond gyda rheolaeth briodol a'r cydweithrediad cywir, byddai hwn yn llwyddiant.\nAdroddodd yr Arweinydd bod y CHG wedi'u cymeradwyo ar y gwaith yr oeddynt yn ei wneud. Roedd y safleoedd wedi bod yn wag am gyfnod hir a byddai hyn yn darparu cyfle i ddechrau bywyd newydd mewn cartref newydd. Byddai hefyd yn caniatáu'r awdurdod wneud cynnydd gyda chynlluniau eraill nid yn unig ym Mhen-y-bont ar Ogwr ond hefyd ym Mhorthcawl a Maesteg i roi defnydd eto i eiddo gwag.\n· Wedi cymeradwyo'r cynigion amlinellol ar gyfer TRI yng nghanol tref Pen-y-bont ar Ogwr, fel a sefydlwyd yn yr adroddiad;\n· Wedi nodi a derbyn y risgiau a'r materion a gafodd eu pwysleisio ym mharagraff 4.5;\n· Wedi awdurdodi'r Prif Swyddog Cyllid i dderbyn y grant TRI ar ran yr Awdurdod.\n· Wedi dirprwyo awdurdod i'r Pennaeth Gweithrediadau / Cymunedau, mewn ymgynghoriad â Swyddog yr Adran 151 a Phennaeth y Gwasanaethau Cyfreithiol a Rheoleiddio, i drefnu a dechrau cytundeb lefel gwasanaeth gyda Rhondda Cynon Taf fel a sefydlwyd ym mharagraff 4.2 yr adroddiad;\n· Wedi dirprwyo awdurdod i'r Pennaeth Gweithrediadau / Cymunedau, i ddyfarnu'r cronfeydd grantiau TRI UCPEF ac UCLG i ymgeiswyr cymwys yng nghanol tref Pen-y-bont ar Ogwr;\nWedi dirprwyo awdurdod i'r Pennaeth Gweithrediadau / Cymunedau, mewn ymgynghoriad â Swyddog yr Adran 151 a Phennaeth y Gwasanaethau Cyfreithiol a Rheoleiddio, i drefnu a dechrau cytundeb cyllid a phridiant cyfreithiol gyda CHG.\nComisiynu a Dyfarnu Cytundebau mewn perthynas â'r Rhaglen Teuluoedd yn Gyntaf PDF 120 KB\nCyflwynodd y Pennaeth Gwasanaethau Perfformio a Phartneriaeth adroddiad yn gofyn am ganiatâd i barhau i ddarparu gwasanaethau ar sail y cytundebau contractau sydd eisoes mewn lle i ddarparu trefniadau cytundeb a ariennir gan Lywodraeth Cymru ar gyfer Teuluoedd yn Gyntaf hyd at ddiwedd mis Mawrth 2020. Ar y sail y rhoddir caniatâd, roedd yn ceisio gwahardd Rheolau Gweithdrefn Cytundeb y Cyngor (CPR) ac awdurdodi'r Pennaeth Perfformio a Phartneriaethau i ddechrau cytundebau tymor byr fel y manylir yn yr adroddiad. Rhoddodd amlinelliad o gefndir y Cytundebau Teuluoedd yn Gyntaf, y sefyllfa bresennol, canlyniad yr Asesiad Effaith ar Gydraddoldeb a'r goblygiadau ariannol.\nDywedodd yr Aelod Cabinet dros Lesiant a Chenedlaethau'r Dyfodol bod hyn yn rwystredig i staff ac y byddai'n croesawu rheolaeth hirdymor.\nYchwanegodd yr Arweinydd bod llawer o hyn wedi bod y tu hwnt i reolaeth yr awdurdod.\nBu i'r Aelod Cabinet dros Wasanaethau Cymdeithasol a Chymorth Gynnar eilio hyn a gofyn am rhagor o wybodaeth ar yr amlygiad i herio a sut byddant yn monitro perfformiad a chanlyniadau. Eglurodd y Pennaeth Gwasanaethau Perfformiad a Phartneriaeth bod hyn wedi'i adnabod gan y CPA a Llywodraeth Cymru. Byddant yn darparu yn erbyn fframwaith canlyniadau unigol.\nRhoddodd y Prif Weithredwr sicrwydd i'r Cabinet a dweud mai fel rheol byddant yn cydymffurfio ond roedd adegau pan fu rhaid iddynt ddod i'r Cabinet i hepgor neu wahardd Rheolau Gweithdrefn Cytundeb, ond byddant yn ceisio gwneud hyn cyn lleied â phosibl.\nYchwanegodd yr Arweinydd bod y swyddog monitro wedi monitro'r broses yn ofalus ac mai anarferol oedd cael nifer o'r adroddiadau hyn heblaw lle'r oedd amgylchiadau eithriadol i'w hystyried.\n· Wedi cytuno i wahardd rhannau perthnasol o CPR y Cyngor o ran y gofyniad i ail-dendro y cytundebau arfaethedig a restrir yn Atodiad 1 o'r adroddiad hwn, gan ganiatáu'r gwaith i weithredu'r cerrig milltir ail-dendro y manylir arnynt yn Atodiad 2.\n· Wedi awdurdodi'r Pennaeth Gwasanaethau Perfformio a Phartneriaeth i ddechrau cytundebau tymor byr hyd at ddiwedd mis Mawrth 2020, gyda'r darparwyr cyfredol mewn perthynas â'r Cytundebau a restrwyd yn Atodiad 1 yr adroddiad.\nGwahardd Rheolau Gweithdrefn Cytundeb ar gyfer Cytundebau Gwasanaeth Bws Cartref-i'r-Ysgol PDF 87 KB\nCyflwynodd Cyfarwyddwr Corfforaethol Addysg a Chymorth i Deuluoedd adroddiad yn gofyn i'r Cabinet am gymeradwyaeth i wahardd y rhannau perthnasol o Reolau Gweithdrefn Cytundeb y Cyngor mewn perthynas â'r gofyniad i ail-dendro'r cytundebau arfaethedig a restrwyd yn yr adroddiad Cyfarwyddwr Corfforaethol (Addysg a Chymorth i Deuluoedd) i ddechrau cytundebau â'r gweithredwyr a restrwyd yn yr adroddiad. Amlinellodd y cefndir, y sefyllfa bresennol a bod y Cyngor yn cael ei amlygu i'r risg o herio posibl gan ddarparwyr gwasanaethau o'r fath eraill. Adroddodd hefyd y goblygiadau ariannol ac y byddai arbedion posibl i'r gyllideb trafnidiaeth dysgwyr o fis Medi 2019 yn dal i fod yn cael ei darparu o fis Medi 2020.\nEglurodd yr Aelod Cabinet dros Gymunedau bod hwn yn adroddiad daliad oherwydd eu bod yn cynnal adolygiad o'r gwasanaeth ac na allant ragflaenu'r canlyniad. Gallai'r Cyngor fod yn agored i heriau ond er mwyn eglurder, gallai gael ei gyfiawnhau ac roedd hon yn ffordd synwyrol ymlaen.\nYchwanegodd y Dirprwy Arweinydd bod hwn yn ffordd o weithredu yn ystod yr adolygiad. O ystyried y sefyllfa ariannol, teg oedd ymgymryd â'r adolygiad cyn y dyfarnwyd y cytundebau ac ar y sail honno roedd yn hapus cefnogi'r cynigion.\nCytunodd yr Arweinydd y byddai'n anghyfrifol tendro ac yna ceisio newid y cytundebau hynny tan ei bod yn glir pa newidiadau oedd eu hangen oherwydd y pwysau ariannol yr oedd yr awdurdod yn eu hwynebu.\n• Wedi cytuno i wahardd rhannau perthnasol o Reolau Gweithdrefn Cytundeb y Cyngor o ran y gofyniad i ail-dendro y cytundebau arfaethedig a restrir yn Atodiad 1 yr adroddiad hwn ar gyfer gwasanaethau bws cartref-i'r-ysgol; ac\n• Wedi awdurdodi'r Cyfarwyddwr Corfforaethol (Addysg a Chymorth i Deuluoedd) i ddechrau'r cytundebau gyda'r gweithredwyr a restrir yn Atodiad 1 yr adroddiad o 2 Medi 2019 tan 20 Gorffennaf 2020.\nPenodi Llywodraethwyr Awdurdod Lleol PDF 99 KB\nCyflwynodd Cyfarwyddwr Corfforaethol Addysg a Chymorth i Deuluoedd adroddiad yn gofyn am ganiatâd gan y Cabinet i benodi llywodraethwyr llywodraeth lleol i gyrff llywodraethu'r ysgol a restrwyd yn yr adroddiad.\nEglurodd Cyfarwyddwr Corfforaethol a Chymorth i Deuluoedd y cefndir ar gyfer y 14 ysgol ar y bwrdd, bu i'r 17 ymgeisydd fodloni'r meini prawf i'w penodi'n lywodraethwr awdurdod lleol. Adroddod bod cais Mr William Bond ar gyfer Ysgol Heronsbridge wedi'i dynnu'n ôl ac felly bydd Mrs Marjorie Nash yn cael ei phenodi.\nAdroddodd yr Arweinydd bod 20 swydd wag eto i'w llenwi ar draws y fwrdeistref a'u bod yn parhau i chwilio am recriwtiaid.\nPENDERFYNWYD: Y Cabinet wedi cymeradwyo'r penodiadau a restrwyd ym mharagraff 4.1 yr adroddiad a bod Mrs Marjorie Nash wedi'i phenodi ar gyfer Ysgol Heronsbridge (wedi i Mr William Bond dynnu'n ôl yn hwyr, a adroddwyd yn y cyfarfod gan y Cyfarwyddwr Corfforaethol, Addysg a Chymorth i Deuluoedd).


Plaid Cymru yn condemnio’r penderfyniad i werthu pencadlys Islwyn i ddatblygwyr tir\nHafan Newyddion Plaid Cymru yn condemnio’r penderfyniad i werthu pencadlys Islwyn i ddatblygwyr tir\nMae gwleidyddion Plaid Cymru wedi ymosod ar gynlluniau Llafur sy’n rhedeg cyngor Caerffili i werthu tir ar gyfer tai pris uchel yn hytrach nag adeiladau tai cymdeithasol eu hunain ar gyfer pobol anghenus.\nDywed Steffan Lewis o Islwyn, AC Dwyrain De Cymru a’r Cynghorydd Lindsay Whittle, cyn arweinydd yr awdurdod, bod y penderfyniad i ddymchwel Tŷ Pontllanfraith, ac yna gwerthu’r tir i ddatblygwyr yn fyr ei olwg tra bod miloedd o bobol lyn disgwyl tai cyngor.\nDywedodd Steffan Lewis: “Mae’r awdurdod lleol wedi penderfynu caniatáu adeiladu tai drud, yn bennaf, a hyn o fewn ardal lle mae 5,000 o bobl ar restri aros tai cymdeithasol. Yr hyn sydd arnom ei angen yn yr ardal hon yw tai cyngor, tai fforddiadwy ar gyfer pobol leol.\n“Dydy blaenoriaethau’r cyngor ddim yn briodol yn absenoldeb cynllun gwirioneddol ar gyfer ein cymunedau. Yn lle hynny, adeiladir tai drud. Mae’n rhaid i anrhefn tai yng Nghaerffili ddod i ben.”\nDywedodd Lindsay Whittle: “Cefnogaf safbwynt Steffan Lewis gan amau pam y mae Llafur yn gwario tua £600,000 i ddymchwel ei adeilad ei hun a chynnal costau archwiliad safle, cyn gwerthu’r tir i ddatblygwyr. Dydy’r tir ddim wedi newid ers y codwyd Tŷ Pontllanfraith 40 mlynedd yn ôl ac felly fedra i ddim gweld pam mae’r awdurdod yn talu costau archwiliad safle.\n“Mae hwn yn wastraff cyfan gwbl o arian talwyr treth y cyngor. Gallem gael llawer mwy o fudd allan o’r safle hon. Dylid ei ddefnyddio er lles pobol leol, nid er mwyn i ddatblygwyr wneud punten neu ddwy gyflym.”


Pennod 3: Cynwysoldeb Digidol - Prifysgol Abertawe\nPennod 3: Cynwysoldeb Digidol\nYn y bennod hon o Exploring Global Problems, mae'r Athro Tom Crick (Athro Addysg a Pholisi Digidol), a Dr Yan Wu (Athro Cysylltiol yn y Cyfryngau a Chyfathrebu), yn archwilio cynwysoldeb digidol. Maen nhw'n trafod addysg ddigidol, gan gynnwys sut i fod yn ddinasyddion digidol hyderus a medrus mewn byd cyfrifiadol sy'n cael ei yrru gan ddata; sut mae addysg ddigidol yn cefnogi gwaith ehangach ar draws yr economi ddigidol, isadeiledd, cymdeithas a diwylliant; a'r materion cynwysoldeb a hygyrchedd, ac yn arbennig mynediad pobl â nam ar y synhwyrau i'r cyfryngau digidol yng Nghymru a'u defnyddio.\nMae'r Athro Crick wedi bod yn rhan helaeth o ddiwygio'r cwricwlwm yng Nghymru dros y 10 mlynedd diwethaf, gyda ffocws penodol ar addysg STEM a sgiliau digidol. Yn 2017, cafodd ei benodi'n MBE am “wasanaethau i gyfrifiadureg a hyrwyddo addysg gyfrifiadureg” a chafodd Wobr Ymgysylltu Cyhoeddus ac Effaith BERA 2020 am “Arwain Dyfodol Addysg Gwyddoniaeth a Thechnoleg yng Nghymru”. Mae'r Athro Crick hefyd yn Gomisiynydd Comisiwn Seilwaith Cenedlaethol Cymru (2018-presennol), yn ogystal â bod yn aelod o banel arbenigwyr ar gyfer Adolygiad o Arloesi Digidol yn yr Economi a Dyfodol Gwaith Llywodraeth Cymru (2019).\nMae ymchwil Dr Wu dros y 10 mlynedd diwethaf yn canolbwyntio ar effaith digideiddio gwasanaethau a gwybodaeth am les defnyddwyr â nam ar y synhwyrau yng Nghymru. Mae'n amlygu bod mwy a mwy o ddigideiddio’n cyflwyno llawer o fanteision, ond hefyd yn gallu eithrio, ac efallai ymestyn o bosib y bylchau digidol presennol. Mae Dr Wu a'i thîm ymchwil wedi cynnal ymchwil empirig ynghyd ag ymgysylltu cysylltiedig â defnyddwyr a'r rhai a fydd yn elwa yn y diwedd, sydd wedi cael dylanwad sylweddol ar bolisïau ac ymarferion cynhwysiant digidol yng Nghymru. Yn benodol, mae'r gwaith ymchwil wedi helpu i lunio a hyrwyddo ymarferion newydd yn y cyfryngau mewn sefydliadau darlledu yn 2014. Mae'r gwaith ymchwil diweddar gyda Sefydliad Cenedlaethol Brenhinol y Deillion yn 2018 hefyd wedi dylanwadu ar fentrau polisi cynhwysiant digidol cyrff llywodraethol, sefydliadau dim elw a sefydliadau anllywodraethol. Mae Dr Wu yn cynrychioli Prifysgol Abertawe fel aelod o Strategaeth Golwg Cymru 2018-2021.


Ffermwyr yn protestio ar ddiwrnod cyntaf y Sioe Frenhinol - BBC Cymru Fyw\nFfermwyr yn protestio ar ddiwrnod cyntaf y Sioe Frenhinol\nMae ffermwyr wedi bod yn protestio ar faes y Sioe Frenhinol yn erbyn penderfyniad archfarchnad i hyrwyddo cig oen o Seland Newydd yn eu siopau.\nAr ddiwrnod cyntaf y sioe ym Mhowys, roedd tua 50 o aelodau undeb yr NFU wedi cynnal protest y tu allan i stondin Tesco ar y maes.\nDaw'r brotest wrth i ddau gynllun newydd sy'n ceisio helpu ffermwyr a'u busnesau gael eu lansio yn y sioe.\nYn ôl Hybu Cig Cymru bydd y cynllun cyntaf yn canolbwyntio ar iechyd anifeiliaid a rheoli haint.\nFe fydd yr ail gynllun yn cynnig cyngor i ffermwyr ar sut i ddyfalu galw yn y farchnad am gynnyrch.\nMae disgwyl i filoedd fynychu diwrnod cyntaf y Sioe ym Mhowys sy'n brif lwyfan i'r diwydiant amaeth yng Nghymru.\nYn ôl Sion Aron Jones, rheolwr Datblygu gyda Hybu Cig Cymru mae'r ddau brosiect werth cyfanswm o £820,000.\nBydd nifer o ffermydd yn cael eu dewis i gymryd rhan mewn cynllun prawf fel rhan o'r prosiectau.\nYn ystod y Sioe, sy'n para tan ddydd Iau, fe fydd Rebecca Evans, yr Is Weinidog newydd gyda chyfrifoldeb am amaeth a physgodfeydd yng Nghymru yn cwrdd â chynrychiolwyr y diwydiant amaeth er mwyn trafod y gronfa ddatblygu wledig.\nimage captionMae disgwyl i filoedd ymweld â safle'r Sioe Frenhinol yn Llanelwedd dros y dyddiau nesaf\nFe gafodd hi ei dyrchafu i'r swydd ar ôl i Alun Davies gael ei ddiswyddo am ofyn am wybodaeth breifat am aelodau'r gwrthbleidiau yn y cynulliad.\nA'r drothwy'r Sioe dywedodd Ms Evans na all y diwydiant ddibynnu ar grantiau Ewropeaidd.\nYchwanegodd ei bod yn gobeithio y bydd Cronfa Datblygu Gwledig Llywodraeth Cymru yn fodd o sicrhau hynny.\nDywedodd Ms Evans fod y Sioe yn rhan hanfodol o'r economi wledig ac yn dangos faint mae ffermio yn ei gyfrannu i economi Cymru.\n"Byddaf yn y Sioe i wrando ac i ddysgu ond rwyf hefyd am rannu fy syniadau ar sut dw i'n meddwl y gallwn ni weithio gyda'n gilydd er mwyn cyrraedd gweledigaeth gytûn ar ddiwydiant ffyniannus i'r dyfodol."\n'Argyfwng' diwydiant cig\nAr ddiwrnod cyntaf y sioe, fe wnaeth ffermwyr gynnal protest yn erbyn penderfyniad archfarchnad Tesco i hyrwyddo cig oen o Seland Newydd.\nRoedd y protestwyr yn galw ar y cwmni i gefnogi diwydiant amaeth Cymru.\nDywedodd llefarydd ar ran Tesco eu bod yn gwerthu mwy o gig oen o Brydain nag unrhyw werthwr arall a'u bod nhw'n "falch i werthu a hyrwyddo" cig oen o Brydain ar draws y DU.\n"Rydyn ni'n cwblhau ein hymrwymiad i gryfhau perthnasau gyda ffermwyr defaid ym Mhrydain drwy Grŵp Cig Oen Cynaliadwy Tesco, sy'n cefnogi tua 200 o ffermwyr.\n"Rydyn ni'n falch o'n gwaith gyda'n gilydd i gynhyrchu cig oen o safon uchel a fforddiadwy i'n cwsmeriaid."\nMae cadeirydd Hybu Cig Cymru hefyd wedi rhybuddio bod y diwydiant cig eidion yng Nghymru yn wynebu "argyfwng".\nYn ôl Dai Davies, mae'r diwydiant yn wynebu heriau a hynny oherwydd "diffyg cynllunio strategol gan rai mân-werthwyr".\nDywedodd Mr Davies bod ffermwyr yn derbyn llai am eu cynnyrch er bod siopwyr yn talu mwy am gig, a bod hynny yn arwain at rai ffermwyr yn teimlo bod rhaid rhoi'r gorau i gynhyrchu cig eidion.\n"Y mân-werthwyr yw ein cwsmeriaid mwyaf, ac maen nhw'n rhan hollbwysig o'r gadwyn gyflenwi," meddai.\n"Rwy'n awgrymu fod gan bawb ohonynt ddyletswydd i ymddwyn yn gyfrifol a chwarae rhan bositif nid yn unig i gynnal - ond hefyd i hybu - diwydiant cig eidion llewyrchus yn y wlad hon."\nYchwanegodd: "Oni fydd pawb yn cydweithio - yn ffermwyr, proseswyr a mân-werthwyr - mae yna wir berygl y byddwn yn colli ein gallu i fwydo'r genedl ar adeg pan fo diogelwch bwyd yn bwnc llosg i sawl gwlad ledled y byd."\nBydd y Prif Weinidog Carwyn Jones hefyd yn y Sioe, a hynny i agor y broses enwebiadau ar gyfer gwobrau Dewi Sant eleni.\nYn ymuno ag ef bydd rhai o enillwyr gwobrwyon y llynedd gan gynnwys Karin Williams, y ddynes wnaeth achub criw o blant rhag cael eu taro gan gar y tu allan i ysgol gynradd yn y Rhws, Bro Morgannwg.